23-02-2015 | 11:33\nZAMIN.UZ / Дунё / 23 Феврал 2015 года770\nУкраина президенти Пётр Порошенко ўз рафиқаси билан уни 23 февраль билан табрикламасликка келишиб олди. Бу ҳақда Порошенко ўзининг фейсбукдаги саҳифасида ёзган.Порошенко 23 февраль байрамини бекор қилиб, унинг ўрнига янги давлат байрами – “Украина ҳимоячиси куни”ни таъсис этди. Бу байрам ҳар йили 14 октябрда нишонланиши белгилаб қўйилган.“Аёлларимиз кўп йиллик одат бўйича бизни табриклашларини тушунаман. Бунда ҳар бир киши ўзи қарор қабул қилишга ҳаққи бор. Бироқ давлат миқёсида 23 февраль куни бугундан бошлаб бошқа нишонланмайди. Мен ўз рафиқам билан келишиб олдим: у мени энди 23 февралда эмас, балки 14 октябрда табриклайди. Ўйлайманки, кўпчилик биз тутган йўлга амал қилади”, деб ёзди Порошенко.21 февраль куни Луганск халқ республикаси раҳбари Игорь Плотницкий 23 феврални Ватан ҳимоячилари куни сифатида нишонлаш ҳақидаги буйруқни имзолади. Бу кун “Донецк халқ республикаси”да дам олиш куни қилиб белгиланди.Маълумот учун, 23 февраль – Ватан ҳимоячилари куни Россия, Беларусь, Қирғизистонда ҳанузгача байрам сифатида нишонлаб келинади.Манба: www.kun.uz


Тошкентда яна дув-дув гап: Шавкат Мирзиё Фуҳушани 2-чи хотин қилволгани овоза бўлиб кетди, халқни алдаш учун уни адвокати билан қамоқхонада учраштирибдилар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:27 - Тошкентда яна дув-дув гап: Шавкат Мирзиё Фуҳушани 2-чи хотин қилволгани овоза бўлиб кетди, халқни алдаш учун уни адвокати билан қамоқхонада учраштирибдилар\n«Ҳаракат» хатқутисидан: Сизга 2018 йил 18 апрелда юборган хатимизда шундай дегандик:«Шавкат Мирзиёев никоҳ ўқитиб, аввалги президент, ҳозир марҳум бўлган Ислом аканинг қизи Гулнорани иккинчи хотини қилиб уйига олиб келган. Гугуша Шавкат ака Бош вазир бўлган йиллариёқ унинг ўйнаши, сўнгра эса, унинг норасмий хотини бўлган, ўғриликларни бирга қилишган экан. Биринчи хотиннинг никоҳдан хабари бор ва ҳақиқий мусулмон бўлгани сабабли Шариатга қарши чиқмаган».\nШу гаплар ҳаммаёқни ағдар-тўнтар қилиб ташлади. Унгача Гугушанинг тирик ёки тирикмаслигини ҳам ҳеч ким билмасди. Швецариядан ёлланган адвокат қанча вақтдан бери Гулнора Каримова билан учрашишни талаб қилишига қарамасдан, турли бахоналар билан учрашувга йўл берилмасди. Аммо, бизнинг хатимиз эълон қилингандан кейин Ўзбекистоннинг тегишлари органлари адвокатни ўзлари чақиртириб, апрель ойининг охирги кунларида, Гугушани ҳам Шавкат Мирзиёевнинг уйидан қамоқхонага олиб келиб, уларни учраштирибдилар. Яқинда уларни яна бир марта учрашгани ҳақида хабарлар тарқалди.\nБулардан ҳам қизиғи, Шавкат Мирзиёев иккала хотинини Америкага оборгандан кейин, ўша ерда кундошлар ўртасида жанжал чиқибди ва биринчи хотин Зироатхон Америкада қолиб кетибтимией ёки Тошкентга келиб, уйидан чиқмаётгандек.\nҲозир Тошкентда дув-дув гап. Ўз ишида ҳам бирон натижага боролмаётган Шавкат Мирзиёевнинг кунлари икки хотин жанжали ҳам қўшилиб, охирига келмоқда. Ҳозир у Рустам Азимовни ҳам эсдан чиқарганга ўхшамоқда.\n«Ҳаракат» таҳририятидан: Миш-мишлар кўп бу дунёда. АҚШдек давлат ҳозир сиёсий миш-мишлар ичида яшамоқда. Нима ҳам дердик, кўрамиз, кутамиз. Биз учун асосий масала – Шавкат Мирзиё ва унинг бор ёки йўқ хотинлари эмас, ватан ва миллат тақдиридир.


21:45 / 25.02.2019 6438\nMWC 2019 кўргазмасида LG корпорацияси V50 смартфонини тақдим этди. Унинг асосий фарқи — 5G ва алоҳида ғилоф шаклидаги иккинчи дисплейида. Зарурат туғилганда уни ўрнатиб, ҳатто 360 даражагача қайириш мумкин, дейилади The Verge'да.\nФото: Vjeran Pavic\nV50 смартфонининг асосий OLED-экрани диагонали 6,4 дюймни ташкил қилади, пиксели - 3120X1440. Қўшимча экран диагонали эса — 6,2 дюйм.\nСмартфон LG'нинг 5G ва Snapdragon 855 процессори билан таъминланган биринчи қурилмаси бўлди. V50 яхшиланган совутиш тизими ва 4000 мАс батареяга эга бўлди. Қурилманинг орқа томонига 12, 16 ва 12 МП'ли уч камера ўрнатилди. Панелнинг олд қисмида 8 ва 5 МП'ли икки фронтал камера жойланган. Смартфон 6 Гб оператив ва 128 Гб ички хотирага эга.\nЯнги смартфон Dual Screen технологиясини қўллаб-қувватлайди. Манбада таъкидланишича, V50 смартфони нархи ва сотувлар санаси ҳозирча номаълум.\nТаъкидлаш жоизки, 20 февраль куни Samsung ўзининг мослашувчан Galaxy Fold экранли илк смартфонини намойиш қилди. Қурилмадан оддий смартфон кўринишида ҳам, планшет кўринишида ҳам фойдаланиш мумкин. Samsung смартфони 26 апрелдан 2 минг доллар нархда сотилиши кутилмоқда.\nБундан ташқари, 24 февраль куни Huawei ўзининг мослашувчан экранли янги смартфонини тақдим этди. Унинг сотувлари ҳам шу йилда йўлга қўйилиб, 2300 еврога баҳоланиши қайд этилмоқда.\nСмартфон сабабли одамлар гардани ўзгараётгани маълум қилинди\nАҚШда янги акция: смартфондан 1 ҳафтага воз кечганлик учун 1000 доллар


Қачондан Саудия Арабистонига кириш мумкинлиги маълум қилинди — Sof.uz\nЖАҲОН 34,355,241 25,548,130 1,021,465\n15.09 17:44 810 Жаҳон\nСаудия Арабистони ҳукумати ўз фуқароларининг чет элга чиқиши ва мамлакатга қайтишига 2021 йилнинг 1 январидангина рухсат бериши мумкин. Бу ҳақда мамлакатнинг расмий SPA агентлигига таяниб Azon.uz хабар берди.\nМаълум қилинишича, автомобиль, денгиз ва ҳаво йўли орқали ҳаракатланишга қўйилган тақиқ келгуси йилнинг бошида олиб ташланади. Тақиқнинг айнан қачон бекор қилиниши тўғрисида 30 кун аввал аввал хабар берилади.\nШундан сўнг Форс кўрфази араб давлатлари ҳамкорлик кенгашига аъзо мамлакатларнинг фуқаролари ҳамда визаси бор хорижликларнинг Саудия Арабистонига киришига рухсат этилади. Улар коронавирусга чалинмагани ҳақида 48 соат аввал олинган маълумотномага эга бўлишлари зарур. Бундан ташқари, Саудия Арабистони ҳукумати умра сафарларини босқичма-босқич тиклашга ваъда бермоқда.\nСаудия Арабистони карантин\n30.09 14:59 1903\n30.09 11:20 1291\n29.09 10:29 1221\n29.09 12:28 1126\n30.09 11:40 167 Ўзбекистон\n30.09 09:48 376 Ўзбекистон


Тадбиркорларнинг спортчиларга туҳфаси\n29.04.2019 Муаллиф Матлуба ТОЖАЛИЕВА\nКейинги вақтларда болалар спортига катта аҳамият қаратилиб, жойларда кўплаб спорт иншоотлари қурилди. Иншоотлар замонавий спорт анжомлари билан таъминланиб, ёшлар ихтиёрига топширилди. Вилоятимиз туман-шаҳарларида фаолият юритаётган тадбиркорлар эзгу ташаббус билан чиқишди. Улар жойлардаги болалар-ўсмирлар спорт мактабларига сендвич панелли кичик спорт иншоотлари қуришга азму қарор қилишди.\n– Тадбиркорларга бошқарма томонидан ўз таклифларимизни бердик ва бир ой ичида мазкур спорт иншоотлари қурилиши битказилиб, фойдаланишга топширилади. Жумладан, Данғара туманида иш юритаётган тадбиркор Валижон Назаров тумандаги Истиқлол МФЙ, Хўжа қишлоғида 200 млн. сўм кредит ва 800 млн. сўм ўз маблағи ҳисобидан ёпиқ сузиш ҳавзаси қуришга киришилди, – дейди бошқарма бошлиғи ўринбосари Нодирбек Ҳакимов. – Учкўприк туманилик тадбиркор Воҳиджон Зоҳидов тумандаги 35-умумий ўрта таълим мактабига усти ёпиқ сунъий қопламали футбол майдони барпо этишга аҳд қилди. Фарғона туманидаги тадбиркорлар ҳам хайрли ишга бош қўшдилар. Дилфузахон Юлдашева ва Холмурод Нажиловларнинг мақсадлари катта. Туманннинг спортсевар ёшларига спорт комплекси,зал ва сунъий майдон қуриб беришга астойдил бел боғлашган.\nЎзбекистон туманилик тадбиркор И.Шавкатов, Ш.Тўйчиевлар “Яйпан пласт” хусусий корхонаси, “Спорт замин сервис” МЧЖ маблағи ҳамда кредит ҳисобидан металл конструкцияли мини стадион ва сузиш ҳавзаси қуриш юзасидан лойиҳа устида ишлашмоқда.\nБувайда туманида тренажёр зали, аёллар фитнес клуби, сунъий қопламали майдон, Фурқат, Олтиариқ, Ёзёвон туманларида усти ёпиқ сунъий қопламали футбол майдони, бокс машғулоти ўташ зали, Қувасой ва Қўқон шаҳарларида металл қопламали мини стадион, баскетбол майдони, Риштон туманида тренажёр, фитнес клуб, усти ёпиқ сузиш ҳавзаси, Қўштепада фитнес клуб қурилиши бўйича тадбиркорларга таклифлар берилиб, спорт иншоотлари қуришга ҳозирлик бошланди.\nҚурилаётган янги-янги спорт иншоотлари, у ерларда яратилаётган шароитлар ёшларимизга ишончнинг бир намунасидир. Улар бундай имкониятлардан самарали фойдаланиб, жаҳон ареналарида юртимиз байроғини баланд кўтаришларига умид қиламиз.\n« Фарғона яна адабиёт байрамига мезбон


Босқичма-босқич амалга оширилади\nБосқичма-босқич амалга оширилади 14.04.2020 12:19\nПенсия ва иш ҳақи банк карталари орқали тўланади\nМарказий банкдан хабар беришларича, Республика махсус комиссияси тавсиясига кўра аҳолига иш ҳақи ва пенсия тўловлари банк карталари орқали амалга оширилади.\nХусусан, ҳозирда маҳаллий ҳокимликлар, банклар, Молия вазирлиги қошидаги ғазначилик ҳудудий бўлинмалари ҳамда Бюджетдан ташқари пенсия жамғармаси, унинг ҳудудий бўлинмалари билан биргаликда бу борада барча ташкилий ишлар бошлаб юборилган.\nУнга кўра, пенсия тўловларини амалга ошириш дастлабки босқичда, яъни жорий йилнинг май ойидан бошлаб, Тошкент ва Нукус шаҳарлари ҳамда вилоятлар марказларида истиқомат қилувчи аҳолининг пенсия тўловлари банк карталари орқали амалга оширилади. Кейинги ойлардан босқичма-босқич қолган ҳудудларда давом эттирилади.\nБунда пенсионерлар томонидан банк карталарини очиш ва унга эга бўлиш учун Халқ банки бўлимларига бориб юришлари талаб этилмайди. Яъни Бюджетдан ташқари Пенсия жамғармаси томонидан фуқаролар тўғрисидаги керакли маълумотлар карта очиш учун Халқ банки бўлинмаларига электрон шаклда юборилади ва банк томонидан уларга карта очилади.\nСўнгра ойлик пенсия тўловлари Пенсия жамғармаси бўлинмалари томонидан шакллантириладиган қайдномалар асосида фуқаронинг картасига ўтказилади.\nХалқ банкининг масъул ходимлари ушбу карталарни уларнинг эгаларига барча санитар қоидаларига тўлиқ риоя қилинган ҳолда яшаш манзиллари бўйича етказиб берилади.\nХалқ банки ходимлари пенсионерларга ўзларининг банк карталари етказиб берилган вақтда уни расмийлаштириш учун фуқародан фақатгина ариза ва уни банк картасини қабул қилиб олганлиги тўғрисида имзо сўралади.\nШу ўринда, тўловларни амалга ошириш учун республиканинг барча ҳудудларида тегишли инфратузилма мавжудлигини қайд этамиз.


«Солиқ ва божхона хабарлари» газетасининг 2021 йил 18 май 20-сони - Gazeta.Norma.uz\n«Солиқ ва божхона хабарлари», №20, 2021й. 18 май\nБЮД тўғрисидаги низомга ўзгартиришлар киритилди\nДБҚ қарори (АВ рўйхат рақами 3220-1, 6.05.2021 й.) билан Божхона юк декларациясини ўзгартириш, унга қўшимча киритиш, уни қайта расмийлаштириш, қайтариб олиш ва бекор қилиш тартиби тўғрисидаги низомга ўзгартириш ва қўшимчалар киритилди.\nЙўловчи божхона декларациясининг янги шакли қабул қилинди\nДБҚнинг қарори (АВ рўйхат рақами 2606-6, 10.05.2021 й.) билан Йўловчи божхона декларациясини тўлдириш ва расмийлаштириш тартиби тўғрисидаги йўриқномага ўзгартириш ва қўшимчалар киритилди.\nАккредитив бўйича тўлов\nКорхона Хитойдан импорт қилинадиган хом ашё учун тўлов тўлаш мақсадида банкда аккредитив очди. Шартнома суммасининг 30%ини корхона ўз валюта ҳисобрақамидан етказиб берувчининг ҳисобрақамига пул маблағларини ўтказиш йўли билан, қолган 70%ини аккредитив бўйича тўлайди. Шартнома суммасини аккредитив билан тўлаш орқали хом ашёни импорт қилиш қандай бухгалтерия проводкалари билан акс эттирилади?\nНарх сиёсати бўлиши лозим\nКорхонамиз фаолияти уруғлар, агрокимёвий моддалар ва ўғитлар билан улгуржи ва чакана савдо қилишдан иборат. Бироқ кўпинча менежерларимиз айнан бир хил товарларни турли нархларда (ўзгарувчан нархларда) сотадилар. Аудиторларнинг айтишича, корхона аниқ нарх сиёсатига эга бўлиши, унда сотувчилар риоя қилиши керак бўлган нархлар, чегирмалар, стандартлар кўрсатилиши лозим. 1. Корхона нарх сиёсатига эга бўлиши шартми? 2. Корхонада кимлар белгиланган нархлар учун жавобгар бўлади? Сотувлар бўйича менежерлар нархларни белгилашлари мумкинми? 3. Айнан бир хил товар турли нархларда сотиладиган бўлса, қандай солиқ ва маъмурий оқибатлар юзага келиши мумкин?\nФирма дўконида тайёр маҳсулот ва бошқа товарлар: ҳисобга олиш ва солиқлар\nФойда солиғи ва чораклик ҚҚС (СК 259-м. 2-қ.) тўловчиси бўлган корхона бўёқ ишлаб чиқаради ва уни улгуржи сотиб олувчиларга ва фирма дўкони орқали чакана реализация қилади. Ўз бўёғидан ташқари, дўконда ташқи ташкилотлардан харид қилинадиган қурилиш материаллари ва бошқа товарлар сотилади. Бундай вазиятда ҳисобни қандай тўғри юритиш мумкин? Қачон ҚҚС ҳисобланади – маҳсулотни дўконга ўтказишдами ёки уни реализация қилишдами?\nПеня – ҳисоблаш усули бўйича\nФойда солиғини тўловчи корхонага солиқларни ўз вақтида тўламаганлиги учун пеня ҳисобланди. СК 317-моддаси 19-бандига мувофиқ юридик шахсларни фойда солиғи бўйича чегириб ташланмайдиган харажатларига бюджет тизимига киритилиши лозим бўлган (киритилган) пенялар, жарималар ва бошқа санкциялар киради. Фойда солиғи ҳисоб-китобида пенянинг қайси суммаси акс эттирилиши лозим – ҳисобланганими ёки тўланган суммасими? Пеня ҳисобланиши қандай бухгалтерия ўтказмаси билан акс эттирилади?\nЗарарга ишлашнинг солиқ оқибатлари\nКомпаниямизнинг асосий вазифаси Ўзбекистон бозорида ўз ўрнига эга бўлиш ва рақобатлаша олишдан иборатдир. Ушбу мақсадда фаолиятни бошлаганимизда маҳсулотларимиз нархи кутилганидан бироз пастроқ бўлади, натижада компания кўп йиллар давомида харажатларини қоплай олмайди ва зарар кўради. Маҳсулот нархи маъмурий ва бошқа харажатларни ҳисобга олмаган ҳолда фақат товар таннархи бўйича шакллантирилганлиги сабабли кўп йиллик зарар юзага келади. Компания акциядорлари компания ўз харажатларини қоплаш учун етарли пул маблағларига эга бўлгунига қадар, зарурат бўлганда, тўпланиб қолган зарарларни қоплаш учун пул маблағларини ажратадилар. 1. Солиқ текшируви ўтказилганда маҳсулотни маъмурий ва бошқа харажатларни ҳисобга олмаган ҳолда ишлаб чиқариш таннархи бўйича реализация қилиш қандай оқибатларга олиб келиши мумкин? 2. Бир неча йил мобайнида зарар кўрган ҳолда фаолият юритилганда қандай оқибатлар юзага келади?\nҲисоботда зарарни акс эттириш\nИшлаб чиқариш корхонаси умумбелгиланган солиқларни тўловчи ҳисобланади. Янги ишлаб чиқариш бинолари қурилиши муносабати билан бошқа ишлаб чиқариш биноларига ўтиш йўлини очиш учун эски ишлаб чиқариш биноларидан бирини қисман тугатиш (бузиш) зарурати юзага келди. Бунинг натижасида зарар кўрилди, қўшимча монтаж қилиш ишлари хўжалик усулида амалга оширилди. Солиқлар ҳисоб-китобида зарар кўрилгани қандай акс эттирилади?\nЯТТ ходимларни ёллаган бўлса…\nҚатъий белгиланган солиқни тўлайдиган якка тартибдаги тадбиркор ходимни ишга ёллади. ЯТТ билан меҳнат муносабатларида бўлган жисмоний шахснинг даромадларига 12%лик ставка бўйича солиқ солиниши керакми ёки унинг учун ҳар ойда БҲМнинг 50%и миқдоридаги тўлов тўланиши лозимми?\n«Хизматлар соҳасини жадал ривожлантириш чора-тадбирлари тўғрисида».\n«Ёшлар саноат ва тадбиркорлик зонаси ҳамда ёш тадбиркорларни қўллаб-қувватлаш жамғармаси тўғрисида низомларни тасдиқлаш тўғрисида»\nЎзР МБ бошқарувининг «Ўзбекистон Республикаси ҳудудида банк карталарининг чиқарилиши ва муомалада бўлиши қоидалари тўғрисидаги низомни тасдиқлаш ҳақида»ги қарори.\n«Солиқ ва божхона хабарлари» ҳамда «Норма маслаҳатчи» газеталарида эълон қилинган меъёрий-ҳуқуқий ҳужжатлар рўйхати 2021 йилнинг I чорагида\nТ/р Меъёрий ҳужжатнинг номи Санаси, рўйхат рақами Газета сони\n2021 йилнинг май ойи учун\nМеҳнат. Рағбат. Фароғат\nБожхона фахрийлари кўкрак нишони билан тақдирланди\nҲалол тадбиркорларни рағбатлантиришда янги қадам\nЎзбекистон Республикаси Президентининг 2020 йил 5 июндаги ПФ–6005-сон Фармонида божхона назорати шакли сифатида товарлар чиқариб юборилгандан кейин ТИФ иштирокчиси фаолиятини баҳолаш ҳамда уларнинг товарлар ва транспорт воситалари чиқариб юборилгандан кейинги ҳисобини текширишни назарда тутувчи божхона аудитини амалга ошириш белгиланган.\nБожхона қийматига тузатиш киритиш хусусида\nБожхона қийматига тузатиш киритиш ва божхона қиймати декларациясига тузатишлар киритиш тартиби қайси ҳужжат билан тартибга солинади? Божхона органи унга тузатиш киритишга ҳақлими? Агар товарларнинг сақланиш муддати узоқ бўлмаса, уларни эркин муомалага чиқарган ҳолда тузатиш киритса бўладими?\n№19 11 май 2021


АҚШда ишлаб чиқилган вакцина неча пул туриши маълум бўлди\n10:03 29.07.2020 (Янгиланган 10:04 29.07.2020)\nАҚШнинг Moderna компанияси юқори даромадли мамлакатлар учун ўз вакцинасини 50-60 доллардан сотишга қарор қилди. Бошқа фармацевт компаниялар ўз вакциналарини 20 доллар атрофида баҳолашмоқда.\nТОШКЕНТ, 29 июл - Sputnik. Американинг Moderna биотехнологик компанияси томонидан ишлаб чиқарилган COVID-19 вакцинасининг нархи 50-60 долларни ташкил қилади, деб хабар қилмоқда РИА Новости Financial Times нашрига асосан.\nУшбу нарх АҚШ ва бошқа “юқори даромадли” мамлакатлар учун белгиланган, - дейилган хабарда.\nХабарда айтилишига кўра, ушбу нарх ўзгариши мумкин, чунки ўтган ҳафтада АҚШ ҳукумати Pfizer ва BioNTech компаниялари билан 600 миллион дона вакцинани 19,5 доллардан сотиб олиш ҳақида шартнома имзолашган эди.\nЭслатиб ўтамиз, бироз олдин Moderna биотехнологик компанияси коронавирусга қарши вакцина ишлаб чиқаришнинг учинчи босқичига ўтгани хабар қилинган эди.\nModerna — 2010 йилда Америкада ташкил қилинган биотехнологик компания бўлиб дори-дармон ва вакциналар ишлаб чиқаришга ихтисослашган. Компания биринчилардан бўлиб COVID-19га қарши РНК вакцина ишлаб чиқаришга киришган эди. 2020 йил май ойининг ўрталарида Moderna ишлаб чиқарган вакцина ижобий натижа кўрсатганини хабар қилган эди. Шундан сўнг компания АҚШ ҳукуматидан 500 миллион доллар ёрдам олган ва вакцинани одамларда синашни бошлаган эди.


РОСТГЎЙЛИК ИНСОННИ УЛУҒЛАЙДИ - Fitrat.uz\nБош саҳифа / Мақолалар / РОСТГЎЙЛИК ИНСОННИ УЛУҒЛАЙДИ\nРОСТГЎЙЛИК ИНСОННИ УЛУҒЛАЙДИ\nMart 24, 2021\tФикр билдиринг 27 Кўришлар\nТили ва дили бир инсонлар ҳамиша эъзозу эътиборда. Бундай фазилатли инсонлар билан бирга бўлишга, уларнинг суҳбатини олишга ҳамма интилади. Тили ва дили бошқа, қалбида нифоқи бор кимсаларни кўпчилик ёқтирмайди, улардан узоқроқ юришга ҳаракат қилади.\nРостгўйлик шундай фазилатки, биз у орқали икки дунё саодатига эришамиз.\nНабий соллаллоҳу алайҳи ва саллам: “Ростгўйлик яхшиликка олиб боради. Яхшилик эса жаннатга элтади. Киши рост сўзлаб юради. Ҳатто Аллоҳ ҳузурида сиддиқ (ростгўй) деб ёзилади” (Имом Муслим ривояти).\nКиши ростгўйлиги натижасида ҳузур-ҳаловат топади. “Бунга нима деган эдим, унга нима деган эдим”, деб ўйлаб ғам-ташвич чекмайди, ҳеч қачон юзи шувут бўлмайди.\nЭнди ростгўйликнинг зидди ёлғончилик ҳақида тўхталсак.\nЁлғончилик инсонга икки дунёда хору зорлик, азоб-уқубатлар келтиради. Ёлғонни ўзига касб қилиб олган инсон бу дунёда одамлар уни ёлғонидан хабар топишидан қўрқиб яшайди. Агар ёлғони фош бўлса, одамлар ундан юз ўгиради, уни ҳеч бир сўзига эътибор бермайди.\nЮқорида келган ҳадиснинг давомида Набий соллаллоҳу алайҳи ва саллам: “Ёлғончилик ёмонликка олиб боради. Ёмонлик эса дўзахга олиб боради. Киши ёлғон сўзлаб юради. Ҳатто Аллоҳ ҳузурида каззоб (ёлғончи) деб ёзилади”, дегалар.\nБир ўйлаб кўрайлик, биргина ростгўйлигимиз ортидан нималарга эришамизу ёлғонларимиз ортидан нимага эришамиз?\nАллоҳ ҳузурида бизни сиддиқлардан деб ёзилишимиздан-да катта бахт бўлмаса керак. Ўз навбатида, ростгўйлигимиз бизни жаннат сари етаклар экан, нега ростгўйлардан бўлмайлик?!\nАбдул ҲАМИД МАЛИКОВ,\nПискент тумани бош имом–хатиби\nАввалги ЭНГ ХАТАРЛИ ИЛЛАТ\nКейинги МАСЖИДЛАРНИ СОЛИҲ КИШИЛАР ОБОД ЭТАДИ


Рукнимизнинг ўтган сонида Бақара сурасининг 114-ояти тафсирини ўрганиб, Аллоҳнинг уйи ҳисобланадиган масжидларни бузадиган, у ерда ибодат қилинишидан тўсадиган, масжидларни хароб қиладиган кимсаларга Аллоҳнинг ғазаби ва нафрати бўлиши, улар жаҳаннамга тушишлари тўғрисида сўз юритган эдик. Рукнимизнинг ушбу сонида айни мавзуни давом эттирамиз, яъни Аллоҳнинг масжидларидан мусулмонларни тўсадиган инсонларга қандай азоблар бўлиши ҳақида суҳбатлашамиз.\nАввалги мақолада 1-Аллоҳнинг уйларида ҳақ сўз айтилишига тўсқинлик қиладиган ва масжидларни хароб қилишга уринадиган кимсадан кўра золимроқ одам йўқлиги ва 2-“Ахир улар масжидларга … ҳолларида киришлари керак эдику” оятидан кофирларнинг масжидларга бемалол, хотиржам, ўзларини ҳукмрондек ҳис қилиб киришлари ҳаромлиги ҳукми келиб чиқишини айтиб ўтган эдик.\n3 – لهُمْ فِي الدُّنْيَا خِزْيٌ وَلَهُمْ فِي الآخِرَةِ عَذَابٌ عَظِيمٌ – “Улар учун бу дунёда расволик, охиратда эса буюк азоб бордир”. Бу ерда Аллоҳ Таоло Аллоҳнинг масжидларида уларнинг бино қилинишидан кўзланган мақсадлар амалга оширилишидан тўсадиганларнинг жазоси қандай бўлишини баён қиляпти. Уларнинг шу дунёдаги жазолари хорлик, шармандалик, дилларидаги маразларининг фош этилишидир.\nОхиратдаги жазолари эса жуда-жуда қаттиқ азобдир.\n“Балки дилларида мараз-нифоқ бўлган кимсалар Аллоҳ уларнинг (дилларидаги мўминларга нисбатан бўлган) адоватларини ошкор қилмас, деб ўйлагандирлар?!”. (Муҳаммад. 29)\n4 – Аллоҳ Ерни саждагоҳ ва покиза қилди.\nفَأَيُّمَا رَجُلٍ أَدْرَكَتْهُ الصَّلاَةُ فَلْيُصَلِّ حَيْثُ كَانَ\nРосулуллоҳ соллаллоҳу алайҳи ва саллам дедилар: “Намоз вақти кириб қолганда киши қаерда бўлса, ўша ерда уни адо этаверсин”. Бухорий ва Муслим ривояти.\nЎтган оятларда тавсифланган нусхалар томонидан Аллоҳнинг уйлари вайрон этилиб, у ерларда намоз ўқиш бекор қилинган экан, киши қаерда бўлса, ўша ерда намозини ўқийверсин. Масжидул Ҳаром қайси тарафда бўлса, юзини ўша тарафга бурсин. Зеро, ҳамма тарафнинг Эгаси, Яратувчиси Аллоҳдир.\nАгар Масжидул Ҳаром шарқ томонда бўлса, шарқ томонга қараб намоз ўқисин. Агар у ғарб томонда бўлса, ғарб томонга қараб намоз ўқисин. Хуллас, Масжидул Ҳаром қайси томонда бўлса, ўша томонга қараб намоз ўқисин. Шуларнинг ҳаммасида у Аллоҳ томонига юзланган бўлаверади.\nلِّلّهِ الْمَشْرِقُ وَالْمَغْرِبُ\n“Машриқ ҳам, мағриб ҳам Аллоҳникидир”. Яъни Аллоҳ ҳамма томонларнинг Эгаси ва Яратувчисидир. Бу ердаги машриқ ва мағриб ҳамма томонлар маъносини англатади. Машриқ қуёшнинг нури тушадиган ҳамма тарафдир. У йил фаслларига қараб, турли жойларни ёритади. Унинг нури шарқий уфқдаги биринчи нуқтадан охирги нуқтага қадар ҳаммасини ўз ичига олади. Мағриб ҳам машриқ кабидир.\n5 – Кейин Аллоҳ Таоло бизга хабар беряптики, олдинги оятда айтиб ўтилган яҳудлар, насоролар ва мушриклар Аллоҳнинг боласи бор, дейдилар. Яҳудлар айтадиларки, “عُزَيْرٌ ابْنُ اللّهِ – Узайр Аллоҳнинг ўғли”. (Тавба. 30), насоролар айтадиларки, “الْمَسِيحُ ابْنُ اللّهِ – Масийҳ Аллоҳнинг ўғлидир”. (Тавба. 30), мушриклар айтадиларки, фаришталар Аллоҳнинг қизларидир “فَاسْتَفْتِهِمْ أَلِرَبِّكَ الْبَنَاتُ وَلَهُمُ الْبَنُونَ * أَمْ خَلَقْنَا الْمَلَائِكَةَ إِنَاثاً وَهُمْ شَاهِدُونَ * أَلَا إِنَّهُم مِّنْ إِفْكِهِمْ لَيَقُولُونَ * وَلَدَ اللَّهُ وَإِنَّهُمْ لَكَاذِبُونَ * أَصْطَفَى الْبَنَاتِ عَلَى الْبَنِينَ * مَا لَكُمْ كَيْفَ تَحْكُمُونَ * أَفَلَا تَذَكَّرُونَ – Энди (эй Муҳаммад, Макка кофирларидан) сўранг-чи, қизлар (яъни уларнинг гумонича, фаришталар Аллоҳнинг қизлари эмиш) Парвардигорингизники-ю, ўғиллар уларникимикан?! Ёки Биз фаришталарни улар гувоҳ бўлган ҳолларида қиз қилиб яратдикмикан?! Огоҳ бўлингизким, улар ёлғончиликлари туфайли “Аллоҳнинг боласи (яъни қизлари) бор”, дерлар. Улар шак-шубҳасиз ёлғончидирлар. (Аллоҳ) ўғилларни қўйиб, қизларни танлаб олган эмишми?! (Эй Макка аҳли), сизларга нима бўлди?! Қандай (ноҳақ-нораво) ҳукм чиқармоқдасизлар-а?! Ахир эс-ҳушингизни йиғмайсизларми?!” (Ас-Саффот. 149-155)\nАллоҳ Таоло бизга Ўзини уларнинг бўҳтонларидан пок эканини, осмонлару ернинг Эгаси эканини, ҳамма нарса У Зотга итоат этиб, бўйсунишини билдиряпти.\n(بَل ) бу сўз тескари маънони билдириш учун, яъни уларнинг Аллоҳнинг боласи бор, деган гумонлари бекорлигини кўрсатиш учун қўлланяпти. بَل لَّهُ مَا فِي السَّمَاوَاتِ وَالأَرْضِ – Балки ер ва осмонлардаги нарсалар у Зотга тегишлидир иборасидан кейин фақат ақлсиз нарсалар учунгина ишлатиладиган (مَا ) сўзининг қўлланиши осмонлару ердаги ҳамма нарса, хусусан улар Аллоҳнинг ўғиллари, деб даъво қилаётган кимсалар Аллоҳнинг буюклиги олдида жонсиз жисмлардек, ҳатто улардан ҳам пастроқ нарсалар эканини билдиради. Аллоҳ қаерда-ю Аллоҳнинг махлуқотлари қаерда. Улар бола ота жинсидан бўлишини жуда яхши биладилар. Бу ерда эса бу ҳолат йўқ. Бири Холиқ, иккинчиси эса махлуқ. Бу гапда аллақандай махлуқларни осмонлару ерни, ўша махлуқларнинг ўзларини ҳам яратган Зотнинг ўғилларидир, деювчиларнинг устидан кулинган, уларнинг нақадар аҳмоқлиги кўрсатилган.\nБулардан ташқари оят давомида Аллоҳ қуйидагиларни айтяпти, “Билмайдиган кимсалар (яъни Муҳаммад алайҳиссалом давридан олдинги даврлардаги мушриклар ҳам) шунга ўхшаш “Токи бизлар учун мана шу ерни ёриб, бир чашма чиқариб бермасанг биз сенга ҳаргиз иймон келтирмаймиз” каби гапларни айтишган ва Аллоҳ Таоло мушрикларнинг талабларини қондириб пайғамбарларига турли мўъжизаларни берган бўлсада, улар (мушриклар, насоролар ва яҳудлар) барибир иймонга киришмаган. Шуларни англатиш учун Аллоҳ оятнинг охирида “Диллари бир-бирига ўхшайди. Биз аниқ ишонадиган қавм учун оятларни аниқ баён қилдик” деди. Яъни ақлини ишлатган инсон учун Аллоҳ яратган нарсаларнинг ҳар бирида ўзига хос мўъжизалар беҳисобдир.\nОят охирида эса, Аллоҳ Таоло мустафо пайғамбари Муҳаммад соллаллоҳу алайҳи ва салламни мушрикларнинг бундай инжиқликлару пасткашликлари, очиқ-ойдин сўзларни ҳам қабул қилмасдан тубанликда давом этишларидан кўп хафа бўлиб, аччиқланмасликлари учун, мушрикларнинг бундай қабул қилмасликлари ўзларига зарар эканини, улар бу билан жаҳаннамга тушишларини огоҳлантириб қўйяпти.\n“Албатта, Биз сизни ҳақ билан суюнчли хабар берувчи ва огоҳлантирувчи қилиб юбордик. Ва жаҳаннамга тушувчилар ҳақида сўралмайсиз”. (Бақара. 119) Яъни “Сиз эй Муҳаммад, ақлини ишлатиб атрофидаги нарсалардан Аллоҳнинг борлигини топган ва Унга иймон келтирганларга суюнчли хабарларни беринг, беадаблик билан ҳақ сўзни қабул қилмаганларга жаҳаннам азоби хабарини бериб қўяверинг, бу қабул қилмаганларнинг амалидан сиз сўралмайсиз, ҳаққа бўйсунмаганликлари учун ўзлари жавоб берадилар”.


Таржималар – МУНОСАБАТ\nCategory Archives: Таржималар\nРамиз Равшан: Айрилиқ\nPosted on december 21, 2014 by admin under Таржималар\nОзарбайжон халқ шоири Рамиз Равшаннинг ”Айрилиқ” шеърини бир йўла уч киши – Носир Муҳаммад, Карим Баҳриев ва Хосият Рустамова ўзбек тилига ўгиришган. Ўзбекчадаги нусхасида бу гўзал шеърнинг аслияти ва руҳи қанчалик сақланиб қолган? Мутахассислар ва шеърият ихлосмандларига буни аниқлаш ва ҳис қилиш қийин бўлмаслиги учун таржималар билан бирга ”Айрилиқ” шеърининг оригиналини ҳам илова қилдик.\nAradan ne qeder il keçib gören, –\nTanıya bilmedim, meni bağışla. Continue reading →\nНууман САЪДИ: ЎЗЛИГИНГНИ УНУТМА, ОДАМ БОЛАСИ!\nPosted on december 11, 2014 by admin under Таржималар\nЗамонавий қирғиз ёзувчиси Нууман Саъдининг китобхонлар эътирофига сазовор бўлган ”Ўзлигингни унутма, Одам боласи!” номли қиссаси ўзбек тилида нашр этилди. Табиат билан юзма-юз бўлган инсон руҳиятининг эврилишлари, ўзлигини унутган одам боласининг ҳалокат сари юз тутаётгани ҳақида ҳикоя қилувчи ушбу асарни Авлиёхон Эшон ўзбек тилига ўгирган.\nУшбу қиссанинг айрим бобларини эътиборингизга ҳавола этишни лозим топдик.\n– О-о-о-и-и-ид! – Туйқусдан янграган бу овоздан довдираб қолдим. Унинг қаердан келаётганини дарҳол илғай олмаганим учун ажабландим. Назаримда, бу овоз жуда олисдан, айни чоғда, жуда яқин масофадан эшитилаётганди. Кўп ўтмай бу овоз негадир тоғ чўққисидан… кейин тўсатдан водий этагидан эшитилди. Continue reading →\nXorxe Luis Borxes. Tlyon, Ukbar, Orbis Tertius\nPosted on augusti 23, 2014 by admin under Таржималар\nСаҳифа икки улуғ адиб – Хорхе Луис Борхеснинг 115 йиллиги ва Хулио Кортасарнинг 100 йиллигига бағишланади\nАргентиналик икки улуғ адиб – Хорхе Луис Борхес (1899 — 1986) ва Хулио Кортасар (1914 — 1984) бадиий меросининг XX аср жаҳон адабиётидаги кўлами беқиёсдир. Шу кунларда ҳар икки ёзувчининг таваллуд айёми (Борхеснинг 115 йиллиги, Кортасарнинг эса – 100 йиллиги) нишонланар экан, айри икки адабий йўлдан борган, ҳар бири алоҳида ва хос бадиий воқелик ярата олган, аммо оқибатда жаҳон адабиётида баробар ва беназир из қолдирган бу улуғлар меросига ўзбек ўқувчиси эътиборини жалб этишни истадик.\nШарифжон Аҳмедов Continue reading →\nТашқарида салқин куз ҳавоси ила йўғрилган ўрмон узра октябрь қуёши заиф нур сочмоқда эди.\nИчкарида эса ҳозирча бизга нотаниш қандайдир бир эркак тоғ бағрида жойлашган лагердаги ўз бўлмасида ўй сурганча тик туриб қолганди. У ўткир ичимликлар ҳамда қурол-ашёлари сақланадиган шкафга юзма-юз турарди. Шкаф эшиги очиқ қолган; Жадсон Веб – яъни, бояги эркак – қиш арафасида бу ердан кетиш тадоригини кўрмоқда эди, ҳадемай у билан хотини Марси ўз она юртларига қайтиб кетишади.\nЖадсон аллақандай шиша турган шкафга кўзи тушгани ҳамон бирдан афти-ангори ўзгарди. У ердаги ҳамма шишалар бус-бутун турар, фақат биргина шишанинг оғзи очилиб қолганди. Бу очилган шиша ичидаги виски эса яримдан ҳам озроқ эди. Continue reading →\nТурклар қандай мусулмон бўлганди?\nPosted on december 25, 2013 by admin under Таржималар\nТуркларнинг мусулмонликни қабул қилишлари ҳақида нималарни биламиз?\nБу борада ўзимиз билган баъзи маълумотларни айтиб ўтмоқчимиз. Чунки, Туркларнинг мусулмон бўлишлари ҳақида на мактабларда, на тарих китобларида етарли маълумот берилмайди. Бериладиган маълумотлардан эса Туркларнинг оммавий мусулмон бўлганликларига ишора этилади. Аслида бу ҳақиқат эмас. Ҳақиқатнинг фош бўлишини эса истамайдилар.\nҚаранг Диёнат (бошқармаси) бу хусусда нима дейди:\n“Туркларнинг ислом динига кириши, Турк миллатининг тарихида жуда катта ўзгариш ясади, мусулмонлик учун яхши имкониятлар пайдо бўлди. Турклар ислом динини ҳеч қандай зўрликсиз, ўз истаклари билан қабул қилишган эди. Бунинг сабаблари қуйидагилардир: Continue reading →\nPosted on december 22, 2013 by admin under Дин ва жамият, Таржималар\nДин бор ва у бизга керак. Биз мустаҳкам пойдеворга эга динни қўллаб – қувватлаймиз. Пойдевор мустаҳкам:бироқ бу пойдевор устига қурилган уй узоқ асрлар давомида унитилди. Баъзи жойлари чириди, бироқ ҳеч ким бу бинони таъмирлашга унамади, бунга эҳтиёж сезмадилар. Аксига олиб ғайритабиий таъсирлар, тушунчалар, диний ўйдирмалар бу бинога янада қаттиқ зарар етказди. Бугун бу бинога ҳеч ким яқинлашмайди, ҳеч ким уни таъмирламайди. Бироқ, ундаги ёриқ жой вақт ўтган сари очилиб, кенгайиб бормоқда ва бир кун келиб мустаҳкам пойдевор устида бошқа уй қуриш зарурати юзага келади.\nДин – бу бизнинг виждонимиз, эътиқодимиз масаласидир. Ҳамма ўз виждони овози ва чақириқларига бўйсунади. Биз динни чуқур ҳурмат қиламиз. Биз хаёл ва тафаккурга мухолиф кишилар эмасмиз. Биз фақат диний ишларни давлат ва халқ ишларига аралаштирилишига қаршимиз. Биз реакционерларга имконият бермаслигимиз керак. (Асаф Илбай ҳикоялари, Хотиралар, 102 – 103 б). Continue reading →\nPosted on juni 23, 2013 by admin under Таржималар\nМайли ой нурин сочсин, тим қородир тун ахир,\nМайли одамлар етсин, бахт беродир кун ахир.\nБу сафарги чиқишимни “БЕДОРЛИК ҚУЁШИ” деб номладим. Бедор шоирлар Ойни ана шундай номлаганлар. Чунки бедорлик ижодкорларга хос фазилат. Юқоридаги икки мисра Александр Блокдан таржима қилинган, арузда… Севган шоирларимизнинг ижодларидан таржима қилиб, азиз муҳлисларимизга юбораётган сатрларимиз, бедор онларимизни эслатиб турсин.\nБедорлик қуёши мунғлик юлдузим,\nСенинг ипак шуъланг ўта бокира.\nУсиз зулматда тун , сўқир қалб кўзим,\nСен олислаб кетган ширин ҳотира.\nЎтмишдан нур сочиб турарсан ҳира,\nФақат ёритасан, эмассан қайноқ.\nФалакда ёлғизсан, тунгги асира,\nСафосан, шаффофсан, беҳаёт, узоқ. Continue reading →\nПаулус Уутси: Юрак қўшиғи\nPosted on juni 16, 2013 by admin under Таржималар\nПаулус Уутси хақида қисқача маълумот:\nСамер шоири Паулус Уутси 1918 йилда Швециянинг шимолий қисмида жойлашган Сапми қишлоғида туғилган.Унинг ота-онаси деҳқончилик ва буғичилик билан шуғулланган.Қиш фаслида улар буғиларини ҳайдаб Швеция ва Финландия чегараси яқинида жойлашган Гаресаввонга кўчиб келиб яшашган.Паулус оилада ёлғиз фарзанд эди.Паулус болалигидан табиатга, атрофдаги жониворларга меҳр қўйиб улғайган. У ёш бўлишига қарамай, буғи боқишни ўрганиб олади ва ота- онасига яқиндан ёрдам бера бошлайди.Паулус болалигидан касалманд бўлгани боис,чўпонлик қилишни узоқ давом эттира олмайди.У миллатдоши Дуоджи ёрдамида самер халқи анъаналарини ва маданиятини яқиндан ўрганади.\nШоирнинг кўпгина шеърларида самер халқи ҳаёти акс этган.\nПаулуслар оиласи кейинчалик Швециянинг Лулиё шаҳрига кўчиб келишади. Бу ерда у самер халқини ичимлик суви билан боғлиқ муаммоларини ҳал этиш ишларини бошлаб юборади. Унинг саъй- ҳаракатлари билан бу муаммо ўз ечимини топади.Паулуснинг ёзган асарлари диққат марказида самер халқига бўлган муҳаббат асосий ўрин тутади. У ўз халқи йиғласа йиғлайди, шодланса бирга қувонади.Паулус Уутси 1975 йили, 56 ёшида бу олам билан хайрлашади.Аммо у яратиб қолдирган асарлар ҳамон севиб ўқилади.\nҚуйида Паулус Уутси шеърларидан айрим таржималарни тақдим этамиз.\nШеърларни швед тилидан Саодат Пўлканова таржима қилган. Continue reading →\nФАРЗОНА: ИШҚ ТАСБЕҲИ\nPosted on juni 12, 2013 by admin under Таржималар, Тожикистонлик ижодкорлар\n1964 йил, 3 ноябрда Хужанд шаҳрида туғилган.\n«Кулги авжи»(1987), «Чақмоқ ҳамласи»(1989), «Йигирма дона атиргул»(1991, рус тилида), «Ишқ ояти»(1994), «Сўнгсизлик қадар»(2000), «Шабнам меърожи»(2001), «Fунча сири», «Осмон гулининг муҳри» каби шеърий тўпламлари нашр этилган.\nАбай, А.Ахматова, М.Цветаеваларнинг асарларини тожик тилига таржима қилган.\nА.Рўдакий номидаги Тожикистон Давлат, М.Турсунзода номидаги адабий мукофотлар совриндори.\n1989 йилдан буён СССР ёзувчилари Иттифоқининг аъзоси.\nТожикистон халқ шоираси.\nЯгона сўз биламан, бу – ишқ,\nУни такрор қиламан: Ишқ, ишқ, ишқ…\nКексайган маърифат қазосигача\nҲаётни якунлаш керак.\nЗамонавий инсон, фисқу фужурнинг\nЧўққисига етиб борди жонсарак.\nБанг элтган осийлар\nЎзга маконларга қараб югурар.\nЯъни, ёруғликни ўлдириб ногоҳ,\nFализ нафас билан булғаб самони,\nТупурди қуёшнинг бетига улар. Continue reading →\nPosted on maj 21, 2013 by admin under Таржималар, Тожикистонлик ижодкорлар\nТожикистон халқ шоири\nЎтириб сандалнинг бир чеккасида,\nТунларда кўз юммай, оҳ, қари онам,\nСен, балки, куёвлик тўнин тикарсан,\nДилда ниятларинг бўлиб бир олам.\nКуёвлик тўнини қаддимда кўриб,\nТўй куни ушалсин армонларинг то,\nТоки, ёшлигингнинг ранги, чиройи\nҚайтадан порласин ва берсин жило.\nОнажон, қудратли, титроқ қўлингга,\nҚанийди, айласам жонимни фидо!\nХира тортиб қолган кўзларинг, излаб,\nИгнанинг кўзини тополмайди гоҳ.\nСенинг мўъжизакор қўлларинг букун\nҚалтирар кексалик чангали аро.\nШунда ҳам тикардинг гуллик дастурхон,\nҲар нақшига бериб заргарона зеб.\nМаърака-тўйларда, одамлар ичра,\nТоки, обрўйимиз тўкилмасин деб.\nУмидинг дунёси нечоғ кенг, шинам…\nОнам, онагинам!.. Continue reading →\nМузликларда муҳаббат васфи\nPosted on april 24, 2013 by admin under Таржималар\nШвед шоирлари шеърлари илк бор ўзбек тилида.\nШвед тилидан Саодат Пўлканова таржималари.


Эрон Ташқи Ишлар Вазири Камол Харрозий унинг мамлакатида “Ал-Қайда” гуруҳига алоқадорликда гумон этилаëтган 12 киши устидан маҳкама жараëни олиб борилишини маълум қилди.\n25 октябр 2020, Тошкент вақти: 16:12\nХаррозий маҳкама иши қачон бошланиши ҳақида маълумот бермади. Унинг қайд этишича, хавфсизлик сабабларига кўра, судланувчиларнинг номлари сир сақланади.\nАҚШ расмийлари ўтган бир неча ойдан бери Теҳрон ҳукуматини Эронда “Ал-Қайда” гуруҳининг кўплаб аъзосига бошпана берганликда айблаб келмоқдалар.\nРасмий Теҳрон ушбу айбномаларни рад этаëтган бўлса-да, Эроннинг Афғонистон билан черагаси яқинидаги худудларда “Ал-Қайда”нинг баъзи аъзолари яширинган бўлиши мумкинлигини эътироф этади.


ИнтерФУТБОЛ :: Бельгиялик мутахассислар Ўзбекистонга Европа футболи ҳавосини олиб киради\nБельгиялик мутахассислар Ўзбекистонга Европа футболи ҳавосини олиб киради\nУго Шонкенс бошчилигидаги бельгиялик мутахассислар Миллий олимпия қўмитасида футболни ривожлантириш учун Германияда татбиқ этган дастурни намойиш этиб берди.\nМиллий олимпия қўмитасида Уго Шонкенс бошчилигидаги бельгиялик мутахассислар меҳмон бўлишди. Улар Ўзбекистон Республикаси Жисмоний тарбия ва спорт вазири Шоакрам Исроилов ҳамда Миллий олимпия қўмитаси Бош котиби Жасур Матчанов билан учрашув ўтказдилар.\nЎз навбатида, Уго Шонкенс бу борадаги тажрибалари билан ўртоқлашди.\nШундан сўнг, у футболни ривожлантириш учун Германияда татбиқ этган дастурни намойиш этиб берди. Бу борадаги ўз тажрибалари билан ўртоқлашди.


Иcхоқхон Тўра Ибрат\nТаваллуд топган сана: 1862 йил\nИсҳоқхон Ибрат – ҳақиқий исми Исҳоқхон Тўра Жунайдулло хўжа ўғли – жадидчи, ёзувчи, таржимон-полиглот, тарихшунос.\nИсҳоқхон Ибрат 1862 йил Қўқон хонлигидаги Намангандан узоқ бўлмаган Тўрақўрғон қишлоғида туғилган. Бошланғич маълумотни маҳаллий мадрасада ҳамда онасидан олган. Кейинроқ, Қўқонга кўчиб ўтиб, катта мадрасага ўқишга киради. 1886 йил Қўқон мадрасасида ўқишни тамомлаб, она қишлоғига қайтади. Ўз қишлоғида Ибрат аҳоли орасида маънавий фаолиятини бошлайди. Йил охирида у бошқа мактаблардан ўқитиш тизими билан сезиларли даражада фарқ қилувчи мактаб очади. Кейинчалик мактаб барчанинг эътиборига тушиб, бошқа маҳаллий мактаблар ҳам Исҳоқжон Ибратнинг янги услубдаги ўқитиш тизимига ўтади.\n1887 йил Исҳоқжон Ибрат ҳаж сафарини амалга ошириш мақсадида Маккага боради. Ҳаж сафаридан сўнг, Маккадан чиқиб, айрим вақт мобайнида Жиддада яшайди, сўнгра Оврупа ва Осиё мамлакат ва шаҳарлари бўйлаб ўз саёҳатини бошлайди. Истамбулгача етиб бориб, Исҳоқхон Ибрат Оврупа бўйлаб саёҳатини бошлайди. Аввалига, Софияга киради, у ердан Афина ва Румга йўл олади. Оврупа саёҳатидан қайтаётгач, Истамбул орқали келаётганда у Боғдод, Теҳрон, Исфахон, Шероз ва Қорачи каби шаҳарларга кириб ўтади. Эрон ва Афғонистонни айланиб чиқиб, Исҳоқхон Ибрат Ҳиндистонга кириб ўтади ва бир мунча вақт Бомбей ҳамда Калькуттада яшайди. Ҳиндистондан чиқиб, Қашқарга боради. Ўз саёҳатлари вақтида Ибрат юнон, инглиз, турк, араб, форс, ҳинд ва урду тилларини мукаммал даражада ўрганади. Кейинроқ, рус тилини ҳам ўрганади.\n1896 йил йигирма йиллик узоқ сафардан сўнг Исҳоқхон Ибрат она қишлоғига қайтади. 1901 йил ўзининг “Луғати ситта-алсина” (“Бошидан охиригача луғат”) номи остидаги асарини якунлайди ва нашрдан чиқаради. Айнан ушбу луғатдан барча жадидчилик мактабларида рус, араб, форс ва бошқа тиллар ўқув қўлланмаси ўрнида фойдаланилган.\n1912 йил Ибрат ўзининг “Жомеъ ул-хутут” номли ёзув тарихи ҳақидаги ноёб асарини якунлайди ва “Матбааи Исҳоқия” номли нашриётда китобни чоп этади. Ўзининг асарларида Ибрат халқини ўқимишли ва маънавиятли кўришни истаган. Ҳаётинниг кейинги йигирма йили давомида у 14 та илмий, тарихий ва тилишуносликка оид китоблар ёзади. Улар орасида “Тарихи Фарғона” (“Фарғона тарихи”), “Тарихи маданият” (“Тарих маданияти”), “Мезон уз-замон” (“Замонлар батафсил”), “Забонхои шарқ” (“Шарқ тиллари”) ва бошқа китоблари айниқса машҳур бўлган. Бу вақт мобайнида у, шунингдек, 30 йиллик шеърий фаолияти давомида тўпланиб қолган барча шеърларини “Девони Ибрат” номли тўпламга жамлайди.\nАввалига Қўқон хонлиги, кейин эса бутунлай Ўрта Осиёнинг Россия Империясига қўшилишидан сўнг Исҳоқхон Ибрат Туркистоннинг техник интеграцияси сари иштирок этади. Шу билан бирга, у янги услубдаги мактабларнинг қаттиқ тарафдори бўлган ва уларнинг сони кўпайиши учун курашган.\n1920 йил охири, 1930 йил бошларида у давлат лавозимларида фаолият юритади. 1935 йил Исҳоқхон Ибрат барча лавозимлардан озод этилади ва унга мактабларда дарс бериш таъқиқланади. 1937 йил у “советга қарши тарғибот”да айбланиб, ҳибсга олинади ва қамалади. Шу йилнинг апрель ойида Андижондаги қамоқда вафот этади, унинг ёши 75 да эди. Исҳоқхон Ибратнинг дафн этилган жойи ҳануз номаълум.


Кузда хуруж қиладиган дард. Ошқозон-ичакларнинг 1-рақамли душмани нима? (видео)\nКузда хуруж қиладиган дард. Ошқозон-ичакларнинг 1-рақамли...\n07.09.2019 17:12 0 4362\nҲа, дард чекмаган соғлиқ қадрин билмас, деб бежиз айтилмаган. Мутахассисларнинг огоҳлантиришу тақиқларига қарамай, кун бўйи енгил-елпи тамадди қилиб ёки оч юриб, кечга қовурилган, ёғли, аччиқ овқатларни ейиш қон-қонимизга сингиб кетганки, ҳатто саломатлигимизда сезиларли издан чиқиш кузатилса-да, ўзимизни, йўқ-а, аниқроғи, нафсимизни тия олмаймиз. Алал-оқибат, бирор жиддий касалликни орттиргачгина мажбурликдан ортга чекинамиз.\nКуз эса барча сурункали хасталикларни қўзғатадиган мавсум. Айниқса, ошқозон-ичак касалликларидан азият чекувчилар бу фаслдаги кутилмаган оғриқ хуружларидан хавотирда юришади.\nШуларни инобатга олган ва аҳоли саломатлигини кўзлаган «Xabar.uz» сайти навбатдаги видеоинтервьюда ошқозон-ичак касалликларига тўхталишни ўринли деб топди.\nБугун биз кўп йиллик тажрибага эга шифокор-гастроэнтеролог Холида Очилова қабулидамиз.\nОшқозон-ичак хасталиклари дунёда энг кўп кузатиладиган патологиялар сирасига киради.\nУнга эркакларнинг 38 фоиздан кўпроғи дуч келишади. Сабаб эса оддий: алкоголга ружу қўйиш, вақтида шифокорга кўринмаслик. Ўлимга олиб келувчи гастроэнтерологик касалликлар орасида 45 фоизидан ортиғини алкоголь туфайли ривожланувчи жигар хасталиклари эгаллайди. Шу дард сабаб эркаклар аёлларга нисбатан икки баравар кўп ҳаётдан кўз юмишади.\nЎткир панкреатит ва бошқа ошқозоности бези хасталиклари — 17 фоиз гастроэнтеролог беморларининг ўлимига сабаб бўлади.\nДунё бўйича сурункали гастритдан 80 – 90 фоиз одам қийналади.\nРивожланаётган давлатларда хеликобактер инфекцияси 40 ёшдан ошган 95 фоиз одамларда учрайди.\nГастритнинг асорати — ошқозон яраси. Бу муаммо сайёрамизнинг ҳар 15-аҳолисида учрайди. Эркаклар бундай ярани аёлларга қараганда 2 – 4 баравар кўп «орттириб олишади».\n…Олий тоифали шифокор-гастроэнтеролог Холида Очилованинг мавсумий хуружга эга касаллик ҳақида берган маълумотлари билан юқоридаги видеода тўлиқ танишишингиз мумкин.\nкуз дард хуруж Ошқозон-ичак гастроэнтеролог Холида Очилова\nМаслаҳат 09/11, 14:55\nКимларга мандарин ейиш тавсия этилмайди?\nМаслаҳат 31/10, 16:33\nМутахассис нега оқ нонга қараганда қораси зарарлироқ эканини тушунтирди


Асабийлашманг, “ўлим уйқу”си хавфи бор! - Darakchi\nСУҒДИЁНА 05.04.2018, 14:37\nАлександр Дюма, Габриэл Гарсиа Маркес каби таниқли ёзувчилар ҳам бу мавзуга мурожаат қилиб, қаҳрамонларининг “тубсиз уйқу”га кетганини тасвирлашган. Бора-бора летаргик уйқуни илмий жиҳатдан чуқур ўрганишга киришилди. Хўш, летаргик уйқу ўзи нима? Организм жўшқин ҳаётдан кўра беҳуштлик уйқусини танлашига нима сабаб бўлади? Аслида, бу ҳақиқатми ёхуд бир чўпчак?\nЛетаргик уйқу — бу тўсатдан юз берадиган, инсоннинг тириклик аломатлари бутунлай йўқолмаса-да, сезилмас даражага тушиб қоладиган ҳолат. Грек тилидан таржима қилинганда, “летаргия” сўзи “ўзни йўқотиш”, “ҳаракатсизлик” деган маъноларни англатади.\nУ касаллик саналса ҳам замонавий тиббиёткелиб чиқиши сабабларини тўлиқ аниқлаганича йўқ. Кузатувларга кўра, наслий омиллар, жисмоний, ақлий ва руҳий зўриқишлар, асаб тизимида мувозанатнинг кескин бузилиши, кучли ҳаяжон «ўлим уйқу»сини чақириши мумкин. Ҳатто узоқ давом этган уйқусизлик ва тўйиб овқатланмаслик ҳам “ўлим” уйқусини чақиради.\nСанам ЎТКИРОВА тайёрлади.\nТема дня: Фото\nИслом Каримовнинг кичик қизи отаси ҳақида кичик сирни очди\nЎзбекистондаги таниқли бошловчилардан бири турмушга чиқди (Фото ва видео)\nДафн этилган эркак етти соатдан сўнг уйига кириб келди\nТаниқли қизиқчилардан бирига жиноят иши қўзғатилди\nТошкентда кекса аёл автомойка ишчиси томонидан жинсий зўрланди\nҚуръон мўжизаси: Наманганда уй буткул ёниб кетди, бироқ...(видео)\nЎзбекистонлик таниқли жангчи Бекзод Нурматовнинг ўлими сабаби маълум бўлди (Видео)\nТошкентда педофил қўлга олинди


Енгил атлетика: Андрей Петров тўққизинчи бўлди\n25 август, 2018, 15:08\nАндрей Петров марафон баҳсларидаги иштирокини якунлади.\nОсиё ўйинларининг навбатдаги кунги баҳслари давом этмоқда.\nБугунги кун дастуридан ўрин олган марафон баҳсларида ғолиб ва совриндорлар номи аниқ бўлди. Хусусан, ҳамюртимиз Андрей Петров 45 км масофани 2 соат 26 дақиқа 52 сонияда босиб ўтиб, якунда 9-ўринни банд этди.\nУшбу беллашувларда ғолиблик ҳамюртимизда 8 дақиқага яхшироқ натижа қайд этган япониялик Хирото Инуэга насиб этган бўлса, баҳрайнлик Алҳассан Ал Аббоси иккинчи ўринни банд этди. Кучли учликни эса Хитой вакили Бужие Дуо якунлаб берди.


21:35 02.11.2021 477\nИжтимоий тармоқларда тарқалган хабар юзасидан расмий муносабат\nТелеграм ижтимоий тармоғидаги “Sirdaryo xabarlari” канали томонидан чоп этилган “Гулистон академик лицейи карантинга ёпилганлиги айтилмоқда. Аммо, айни дамда ушбу лицей биносида Гулистон давлат университетининг айрим талабалари ҳам таҳсил олишмоқда...” номли хабарга жавобан шуни маълум қиламизки,\nГулистон давлат университети қошидаги Академик лицейнинг 10 нафар ўқувчисида коронавурисга гумонланиб тест намуналари олинган. Академик лицейнинг барча ўқувчилари масофавий таълим шаклига ўтказилган. Академик лицей биносида тўлиқ дезинфекция ишлари амалга оширилган.\nБугунги кунда Академик лицей биносида тушдан кейинги 2-сменада Филология факультетининг “Ўзбек тили ва адабиёти” таълим йўналиши талабалари таълим олишмоқда. Ушбу талабалар коронавирус инфекциясига қарши эмланган бўлиб, талабалар орасида касаллик аломати кузатилмаганлиги сабабли улар Академик лицей биносининг талабалар учун ажратилган ҳудудида таҳсил олишмоқда.\nГулистон давлат университети Матбуот хизмати\n10:16 01.Nov.2021 160\n“Гулистон-автойўл” чегара ўтказиш пункти худудида Давлат чегараси орқали кириб келаётган фуқаролардан коронавирус инфекциясига тест олиш лабораториясини ташкил қилиш бўйича танлов ғолиби\n14:35 11.Oct.2021 338


Давлат бюджетини қабул қилиш соҳасидаги қонун ҳужжатларига қандай ўзгаришлар киритиляпти\nОлий Мажлис Қонунчилик палатасининг 2019 йил 21 ноябрда ўтказилган мажлисида муҳокамалар марказидаги масалалардан бири, шубҳасиз, Ўзбекистон Республикасининг “2020 йил учун Ўзбекистон Республикасининг Давлат бюджети тўғрисида”ги Ўзбекистон Республикаси Қонуни қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш\nва қўшимчалар киритиш тўғрисида”ги қонуни лойиҳаси бўлди.\n— Вазирлар Маҳкамаси томонидан парламентга тақдим этилган “2020 йил учун Ўзбекистон Республикасининг Давлат бюджети тўғрисида”ги қонун лойиҳаси фракциямиз аъзолари томонидан ҳар томонлама танқидий-таҳлилий кўриб чиқилди. Қонун лойиҳасига кўра, ҳудудда қўшимча туширилган маблағларнинг улар ихтиёрида қолдирилиши жойлардаги йирик ижтимоий муаммоларни ечишда катта роль ўйнайди.\n“2020 йил учун Ўзбекистон Республикасининг Давлат бюджети тўғрисида”ги қонун лойиҳаси биринчи ўқишда қабул қилинди\n2019 йил 14 ноябрь куни Олий Мажлис Қонунчилик палатасининг навбатдаги мажлиси бўлиб ўтди. Унда депутатлар “2020 йил учун Ўзбекистон Республикасининг Давлат бюджети тўғрисида”ги қонун лойиҳасини қизғин муҳокама этдилар.\nМамлакатимизда аҳолини тадбиркорликка кенг жалб қилиш, оилавий тадбиркорликни қўллаб-қувватлаш, ёшларнинг бизнес ғояларини амалга оширишга ҳар томонлама кўмаклашиш борасида тизимли ва изчил ислоҳотлар амалга оширилмоқда.\nҚонун лойиҳасининг иккинчи ўқишида нималар ўзгарди?\nЛойиҳа синов воситаларини аттестациядан ўтказишга доир янги модда билан тўлдирилган. Синов воситаларини аттестациядан ўтказиш уларнинг нормаланган техник тавсифларини техник жиҳатдан тартибга солиш соҳасидаги норматив ҳужжатлар талабларига мувофиқлигини аниқлаш мақсадида аккредитация қилинган метрология хизматлари томонидан амалга оширилади.\n“Маданият тўғрисида”ги қонун лойиҳаси масъул қўмитага қайтарилди\nҚонун лойиҳаси концептуал жиҳатдан биринчи ўқишда маъқулланганидан кейин унга бир қатор ўзгартиришлар киритилди. Унга 15 та янги модда қўшилди. Жумладан, лойиҳа “Маданият ходимларини ижтимоий ҳимоя қилиш” номли боб билан бойитилди.\n2019 йил 12 ноябрь куни Олий Мажлис Қонунчилик палатасининг навбатдаги мажлисида «Ўзбекистон Республикаси Миллий гвардияси тўғрисида»ги қонун лойиҳаси кўриб чиқилди.


Андижонда “Ким эдигу ким бўлдик, эртага қандай юксак марраларни эгаллашимиз керак?” тарғибот тадбирлари кўтаринки руҳда ўтмоқда\n11:08 / 14.07.2016\nАндижонга ташриф буюрган адабиёт, санъат намоёндаларидан иборат тарғибот гуруҳлари кеча Олтинкўл, Пахтаобод ва Улуғнор туманларида бўлишди. Мустақил юртимизнинг йигирма беш йиллиги олдидан жойларда ташкил этилган тадбирлар кўтаринки руҳда ўтказилмоқда.\nМиришкор деҳқони ва қўли гул ҳунармандлари, қўйингки, ҳар соҳада донг таратган инсонлари билан машҳур Олтинкўл туманида меҳмонларни тантанали равишда кутиб олдилар. Бир қатор касб-ҳунар коллежлари, ихтисослашган мактаб-интернати ва умумтаълим мактабларида аҳоли ва ёшлар билан ўтган самимий машваратларда шонли тарихимизнинг чорак асрлик тўйи бош мавзуга айланди.\nОлтинкўл Саноат касб-ҳунар коллежида тарғибот гуруҳини – кўзлари чақнаб турган ўқувчилар миллий либосларда, андижонча шўҳ рақслар билан кутиб олишди. Ўқув муасассасида ўтказилган мулоқот давомида туғилиб ўсган заминга садоқат руҳида тарбия топиб, унинг равнақи учун бор куч ғайратини сарфлаш ҳам қаҳрамонликнинг бир кўриниши эканлиги ҳақида гапирилди. “Олтин қалам” соҳибаси шоира Замира Рўзиеванинг Ватанга садоқат руҳи билан йўғрилган шеърлари, эстрада хонандалари Шоҳруҳ Юлдашев ва Аброр Азизов ижросидаги шўҳ қўшиқлар даврага файз киритди.\nКўмакай қишлоғидаги 35 умумтаълим мактабида бўлиб ўтган учрашувда аҳоли вакиллари тарғибот гуруҳи аъзолари Ўзбекистонда хизмат кўрсатган артист Гавҳар Зокирова ижро этган саҳна асарларидан завқланган бўлсалар, Ўзбекистон халқ шоири Тўлан Низом томонидан юрт васфини тараннум этувчи шеърларини тингладилар. Хонанда Тоҳир Усмонов томонидан айтилган қўшиқлар барчани даврага тортди.\nТумандаги тарғибот тадбирларининг узвий якуни 3000 нафарга яқин томошабин ташриф буюрган “Марказий” ўйингоҳида ўтказилди. Дастур давомида эл суйган санъаткор ва адабиётимиз намоёндалари чиқишлари йиғилганларга ажойиб кайфият улашди.\nТадбирлар давомида ўтган ҳар бир лаҳза мустақил диёримиз инсонлари қалбида бир умрга ёдда қолиши аниқ.\nГавҳар Зокирова, Ўзбекистонда хизмат кўрсатган артист:\n- Биз бугун озод ва обод юртда яшаб, ҳар куни шукроналик билан ўтаётган халқимиз билан учрашдик. Тўғриси, ўзи туғилиб ўсган заминни севишни мана шу инсонлардан ўрганишимиз керак, аслида. Улар юзидаги қувонч, бугунги кунидан фахрланиш туйғуси бизни янада шижоат билан ижод қилишга ундайди. Юртимизга, унинг истиқлолига кўз тегмасин!\nТоҳир Усмонов, хонанда:\nБугунги учрашувлар давомида олтинкўллик ёшларнинг эгаллаган билим ва салоҳиятини кўриб, тўғриси роса тўлқинланиб кетдим. Дарҳақиқат юртимизнинг мана шундай шижоатли ёшлари бор экан, мустақил диёримизнинг келажаги албатта буюкдир.\nМатн ва суратлар муаллифи – Элмурод Эрматов, Андижон.


"Қизилқум" Туркиядаги йиғинини ғалаба билан бошлади - Penalti.uz | Футбол янгиликлари олами!\n18:08 ЖЧ-2022да ўзбекистонлик ҳакамлар иштирок этмайди 3 0 Янгиликлар\n19:21 Саудия Арабистонида аёллар футбол лигаси ташкил этилади 1 0 Янгиликлар\n18:32 Мертенс қанча муддатга сафдан чиққани маълум бўлди. У "Камп Ноу"га бора оладими? 5 0 Янгиликлар\n18:16 "Бухоро" стадиони янги мавсумга тайёр эмас. Жамоа уй ўйинларини қаерда ўтказади? 3 0 Янгиликлар\n18:02 Суперлига тўпларининг нархи қанча ва уни қаердан сотиб олиш мумкин? 6 0 Янгиликлар\n15:30 Превью. «Пахтакор» - «Навбаҳор» 31 0 Янгиликлар\n15:16 КАРИКАТУРА. «Бавария» «Челси»нинг ёш футболчиларини жазолади 49 0 Янгиликлар\n10:16 "Барселона" етакчиларидан бири жароҳат олди. У "Реал"га қарши ўйнамаслиги мумкин 94 0 Янгиликлар\n"Қизилқум" Туркиядаги йиғинини ғалаба билан бошлади\nНавоийликлар дастлабки назорат учрашувини ўтказишди.\nТуркияда ўқув-машғулот йиғинини бошлаган Навоийнинг “Қизилқум” жамоаси у ердаги дастлабки ўртоқлик учрашувини кеча Қозоғистоннинг “Актобе” клубига қарши ўтказди. Бу ҳақида “Қизилқум” матбуот хизмати хабар берди. Ушбу беллашувда навоийликлар 2:1 ҳисобида ғалаба қозонишди.\n“Қизилқум”нинг бошланғич таркиби: Руслан Матниёзов, Абди Башимов, Салим Мустафоев, Олег Толмасов, Муҳсин Убайдуллаев, Арслан Илёсов, Руслан Маргиев, Шерали Жўраев, Алишер Саноев, Суннат Абдуллажонов, Қадамбой Нурметов.\nЗахирадагилар: Артём Макосин, Сардор Жаҳонов, Нодир Камолов, Хумоюн Абдуалимов, Хуршид Олимов, Воҳид Шодиев, Достон Ибрагимов, Азиз Усмонов, Файзулла Қамбаров, Миржалол Қосимов.\nБеллашувда дастлаб Алишер Саноев ҳисобни очди. Бўлим ўрталарида қозоғистонликлар жавоб қайтаришди. Иккинчи бўлим бошида эса Руслан Маргиев “Қизилқум”ни ҳисобда олдинга олиб чиқди. Натижада 2:1 ҳисоби ўйин охиригача ўзгармай қолди.\nШуни ҳам таъкидлаш керакки, "Андижон"дан таклиф этилган дарвозабон Руслан Матниёзов ҳамда "Динамо"дан жалб қилинган ҳужумчи Қадамбой Нурметов "Қизилқум" жамоасида кўрикдан ўтишмоқда. Агар мураббийларда илиқ таассурот қолдиришса, янги мавсумни "Қизилқум"да бошлашади.\n14.02.2020, 07:41 16 0\n"Қизилқум" Арманистон етакчиси билан дуранг ўйнади\n"Қизилқум" Тошкент йиғинини якунлади


UzMobile ва mobiuz'нинг 20 мингдан 70 минг сўмгача бўлган тарифлари билан танишинг! - Terabayt.Uz\nUzMobile ва mobiuz'нинг 20 мингдан 70 минг сўмгача бўлган тарифлари билан танишинг!\nUzMobile ва mobiuz'нинг 20 мингдан 70 минг сўмгача бўлган ойлик тарифларини таққослашга қарор қилдик. Қиёсланг ва ўзингизга мосини танланг. Маълумотлар uztelecom.uz ва mobi.uz сайтларидан олинган ва 2021 йил 2 августь санаси ҳолатига кўра кўрсатилган.\nUzMobile'дан бошласак. «Миллий оператор» ушбу нарх тоифасида саккизта тариф режасини тақдим этмоқда.\n«Units 4000» тарифида сизга 30 кунга 20 минг сўм эвазига 4000 «unit» тақдим қилинади, бунда 1 SMS, 1МБ ёки 1 дақиқа 1 «unit»га тенг. Масалан, бир ойда фақат интернетдан фойдалансангиз, 4000МБ трафик сарфлашингиз мумкин. Худди шундай, фақат SMS ёзсангиз, 4000 та SMS ёза оласиз ёки 2000МБ, 1000 дақиқа ва 1000 SMSдан фойдалана оласиз ва ҳ.к.\n•Тарифга ўтиш коди: *777*3.\n«Maktab«* тарифида сизга 30 кунга 29 минг 900 сўм эвазига 500 дақиқа 500 SMS 5000МБ тақдим қилинади.\n•Бошқа тариф режаларидан мазкур тарифга уланиш фақат UZTELECOM сотув ва хизмат кўрсатиш офисларида тегишли ҳужжатларни тақдим етган ҳолда амалга оширилади.\n«Ta'lim«* тарифида сизга 30 кунга 34 минг 900 сўм эвазига 1000 дақиқа 500 SMS 8000МБ тақдим қилинади.\n•Бошқа тариф режаларидан мазкур тариф га уланиш фақат UZTELECOMсотув ва хизмат кўрсатиш офисларида тегишли ҳужжатларни тақдим етган ҳолда амалга оширилади.\n«Units 8000» тарифида сизга 30 кунга 35 минг сўм эвазига 8000 «unit» тақдим қилинади, бунда 1 SMS, 1МБ ёки 1 дақиқа 1 «unit»га тенг.\n•Тарифга ўтиш коди: *777*4.\n«Street» тарифида ойига 39,900 сўм эвазига барча йўналишдаги интернетга 6500 МБ, Ўзбекистон бўйлаб 750 дақиқа, тармоқ ичида 1500 дақиқа, Ўзбекистон бўйлаб 750 та SMSдан иборат пакет тақдим этилади.\n•Тарифга ўтиш коди: *111*1*11*1#.\n«Units 11000» тарифида сизга 30 кунга 45 минг сўм эвазига 11000 «unit» тақдим қилинади, бунда 1 SMS, 1МБ ёки 1 дақиқа 1 «unit»га тенг.\n•Тарифга ўтиш коди: *777*5.\n«Onlime» тарифида эса ойлик 49,900 сўм эвазига Ўзбекистон бўйлаб 1000 дақиқа, тармоқ ичида 2000 дақиқа, барча йўналишларга 10000 МБ ва Ўзбекистон бўйича 1000 SMS пакетига эга бўлиш мумкин.\n•Тарифга ўтиш коди: *111*1*11*6#.\n«Units 14000» тарифида сизга 30 кунга 55 минг сўм эвазига 14000 «unit» тақдим қилинади, бунда 1 SMS, 1МБ ёки 1 дақиқа 1 «unit»га тенг.\n•Тарифга ўтиш коди: *777*6.\n«Units 18000» тарифида сизга 30 кунга 65 минг сўм эвазига 18000 «unit» тақдим қилинади, бунда 1 SMS, 1МБ ёки 1 дақиқа 1 «unit»га тенг.\n•Тарифга ўтиш коди: *777*7.\n«Flash» тарифида эса 69,900 сўм тўлаб 16,000 МБ, Ўзбекистон бўйлаб 1500 дақиқа, тармоқ ичида 2000 дақиқа ва 1500 SMS олиш мумкин.\n•Тарифга ўтиш коди: *111*1*11*2#.\nЭнди mobiuz тарифлари билан танишамиз.\n«Mobi 20» тарифига ўтиб ойига 20 000 сўмга 2000 МБ, 2000 дақиқа, 2000 SMSга эга бўлинг.\n•Тарифга ўтиш коди: *111*120#\nМактаб ўқувчилари учун ҳамёнбоп «Мактаб»* тариф режаси мавжуд. Ўқувчилар ойига 20 минг сўм тўлаган ҳолда 3000МБ, 500 дақиқа ва 500 SMS олишлари мумкин.\n«Turist SIM Lite+»* тариф режасида сизга 30 кунга 21 минг сўм эвазига 200 дақиқа 200 SMS, 3000MМБ тақдим қилинади.\n«Mobi 25» тарифига ўтиб ойига 25 000 сўмга 3500 МБ, 3500 дақиқа, 3500 SMSга эга бўлинг.\n•Тарифга ўтиш коди: *111*102#\nКомпания, шунингдек, давлат хизматчилари учун «Фидокор+»* тариф режасини ҳам тақдим этмоқда. Шифокорлар, ИИБ, ФВВ ва Миллий гвардия ходимлари ўз ҳужжатларини кўрсатган ҳолда тарифга ўтишлари мумкин. Тариф режасида абонент ҳисобидан ойига 30 минг сўм ечилиб, 8000МБ, 3000 дақиқа ва 3000 SMS пакет берилади.\nЎқитувчилар учун эса махсус «Ўқитувчи — 2»* тарифи ишлаб турибди. Ушбу тариф режасида 30 минг сўм эвазига 8000МБ, 2000 дақиқа ва 100 SMSга эга бўлиш мумкин.\n«Mobi 30+»га уланиб, ойига 30 минг сўм эвазига 5000 МБ, 5000 дақиқа ва 3500 SMSга эга бўлишади.\n•Тарифга ўтиш коди: *111*128#.\nКўп мулоқот қилувчилар эса «Mobi 40»қа уланиб, ойига 40 минг сўм эвазига 8000 МБ, 5000 дақиқа ва 3500 SMSга эга бўлишади.\n•Ўтиш коди: *111*122#.\n«Turist SIM+» тариф режасида сизга 30 кунга 42 минг сўм эвазига 400 дақиқа 400 SMS 8000МБ тақдим қилинади.\nТармоқ ичида чексиз алоқа, Ўзбекистон бўйлаб 5000 дақиқа, 10000 МБ ва 3500 SMS ойлик 50,000 сўм абонент тўлови эвазига «Mobi 50» тарифида тақдим қилинади.\n•Тарифга ўтиш коди: *111*129#.\nАгар талаб бўлсангиз, «Талаба+»* тариф режасига ўтиб ойига 50 минг сўм тўлаб барча йўналишларга 10,000МБ, 00:00 дан 08:00 гача яна 10,000МБ, 1000 дақиқа ва 1000 SMSга эга бўлишингиз мумкин.\n«Mobi 70» тарифида компания сизга тармоқ ичида чексиз овозли қўнғироқлар, Ўзбекистон бўйича 5000 дақиқа ва 3500 SMS, барча йўналишларга 20,000МБ тақдим қилади. Ойлик тўлов — 70,000 сўм.\n•Тарифга ўтиш коди: *111*131#.\n#Uzmobile #мобил алоқа оператори #Mobiuz


07 август 2020, Тошкент вақти: 05:29\nБу етти расмий Илҳом Алиевнинг ҳукумати мухолифатчи гуруҳлар, мустақил матбуот ҳамда мамлактдаги сиёсий ҳаётни назорат қилишни кучайтиришда давом этаётган бир пайтда қўлга олинди.\nМамлакат бош прокуратураси 20 октябрь куни эълон қилган билдирувда хавфсизлик хизмати ходимлари “тижорат ширкатлари фаолиятига ноқонуний равишда аралашишда” айбланиб қўлга олингани айтилади.\nБилдирувда бошқа ҳеч қандай тафсилот берилмаган.\nОзарбайжон матбуоти қўлга олингалар орасида вазирликнинг техник амалиётлар бўлимига етакчилик қилган Натаван Мирватова борлиги ҳақида хабар берди. Мирватова икки йил аввал кўрсатган хизматлари учун фахрий медаль билан тақдирланган эди.\n17 октябрь куни президент маъмурияти 2004 йилдан бери миллий хавфсизлик вазири лавозимида ишлаб келаётган Элдор Маҳмудов ишдан бўшатилганини эълон қилган эди. Маҳмудов президентга содиқ ходим ўлароқ танилганди.\nМухолифатчи сиёсатчилар Алиевнинг Маҳмудов нега ишдан бўшатилганини изоҳлаб бермагани мамлакатда сиёсий қарорлар шаффоф тарзда чиқарилмаслигидан дарак беришини айтишмоқда.\n2004 йилда Алиев Маҳмудовдан аввалги хавфсизлик вазирини ҳам бирор сабаб кўрсатмасдан ишдан бўшатган эди.\nОт изини босган той\nИлҳом Алиев 2003 йил отаси Ҳайдар Алиев вафотидан кейин президент бўлган. Ҳайдар Алиев президент бўлишидан аввал КГБ агенти бўлиб ишлаган. Алиев президентлиги давомида мамлакат мустақилликнинг оғир йилларини ҳамда Арманистон билан фожеали урушни бошдан кечирган.\nОзарбайжоннинг асосан Каспий денгизидаги офшор ҳудудларида жойлашган йирик нефть ва газ заҳиралари туфайли ExxonMobil, BP ҳамда Chevron каби йирик халқаро нефть ширкатлари мамлакатга инвестиция ётқизиб келади. Бойлик оқими Озарбайжон пойтахти Бокуни тубдан ўзгартириб юборган. Ҳозирги кунда шаҳарда кўплаб осмонўпар бино бор.\nКелгуси ой мамлакатда парламент сайлови ўтказилиши кутилмоқда. Аммо кузатувчилар сайловда ҳозир етакчилик қилаётган партиялар яна ғалаба қозонишини ва сайлов қонунбузарликлар билан ўтишини башорат қилишмоқда.\nМарказида Венада бўлган Европа хавфсизлик ва ҳамкорлик ташкилоти мамлакат расмийлари ҳаддан ташқари кўп чекловлар қўйганини айтиб, парламент сайловини кузатиш бўйича ўз миссиясини бекор қилди.\nАлиев 2013 йилда қайта президент этиб сайланганидан бери инсон ҳуқуқлари фаоллари, журналистлар ҳамда мухолифатчи фаоллар тазйиқларга учраб келади. Озарбайжон расмийлари Amnesty International ташкилотининг мамлакатдаги фаолиятини ҳам тўхтатишди.\nТазйиқларга учраган журналистлар орасида Озодлик радиосига ҳисса қўшиб келган ва ўзининг журналистлик суриштирувлари билан ном таратган Хадича Исмоилова ҳам бор. Исмоилова солиқ тўлашдан бўйин товлаганликда ва ваколатларини суиистеъмол қилганликда айбдор деб топилиб, етти йилдан ошиқ муддатга қамалди. Кузатувчилар суднинг бу қарорини таҳқирли ва шафқатсиз дея баҳолашди.\nОзодликнинг озарий хизмати тайёрлаган ушбу мақолани инглизчадан ўзбекчага Нодир Атаев ўгирган.


Россия жанубида қишки пиёз ҳосилини йиғим-терими мавсуми бошланди • EastFruit\nБош саҳифа › Махсус › Россия жанубида қишки пиёз ҳосилини йиғим-терими мавсуми бошланди\nРоссия жанубида қишки пиёз ҳосилини йиғим-терими мавсуми бошланди\nМуаллиф: EastFruit 2 Июн 21 2 Июн 21 08\nМазкур ҳафтада Россиянинг Краснодар ўлкасида қишки пиёз ҳосилини йиғим-терими мавсуми бошланди, деб хабар бермоқда EastFruit лойиҳаси таҳлилчилари. Россияда қишки пиёз ҳосили сотиш мавсуми ўтган йилга нисбатан деярли 2 ҳафта кеч бошланди. Маҳсулот етиштирувчиларнинг сўзларига кўра, май ойи сўнгида узоқ давом этган ёмғир туфайли улар дала ишларини кеч бошлашга мажбур бўлган.\nШунга қарамай, қишки пиёз ҳосили нархини ўтган мавсум билан таққосласак, бугунги кунда нархлар анча пасайганини кузатиш мумкин. Ўтган йили қишки пиёз ҳосилини сотилиш нархи 22-27 рубль/кг (0,30-0,37 доллар/кг)ни ташкил этган. Боиси ўтган йилда пиёз танқислиги сабабли нархлар юқори бўлган. Жорий мавсумда қишки пиёз ҳосилининг сотилиш нархи 19-25 рубль/кг дан (0,26-0,34 доллар/кг) бошланиб, бу 2020 йилнинг шу даврига нисбатан ўртача 13 фоизга паст эканлигидан дарак бермоқда.\nҚишки пиёз четдан кўп олиб келинаётгани боис деҳқонлар маҳсулотни ички бозорда қиммат нархда сота олмаяпти. Сабаби, бугунги кунда Россия бозорида Марказий Осиё (Қозоғистон, Ўзбекистон ва Тожикистон) ва Миср мамлакатларидан эртаги маҳсулотлар ҳам олиб кирилган. Шунингдек, жорий йилда Марказий Осиё мамлакатларидан олиб кириладиган пиёз 18-22 рубль/кг (0,24-0,30 доллар/кг) оралиғида сотилмоқда. Мисрдан импорт қилинган пиёз эса 25-28 рубль/кг (0,34-0,38 доллар/кг) нархда Россия бозорига кириб келмоқда.\nҚишки пиёз етиштирувчилар келгуси ҳафтадан бошлаб ўз маҳсулотларини бозорга янада кўпроқ олиб киришни режалаштирмоқда. Уларнинг аксарияти бозорда мазкур маҳсулотга бўлган таклифнинг кўпайиши ушбу ҳудуддаги нархларнинг кескин пасайишига олиб келишига ишончи комил.\nАйни пайтда Россияда ўтган йилги пиёзнинг сотилиш нархи 7-14 рубль/кг дан (0,10-0,19 доллар/кг) ошмаяпти. Бу ўтган йилдагидан ўртача 35 фоизга паст. Савдогарларнинг аксарияти бу ҳолатни ўтган йилги пиёзнинг сифати пастлиги билан изоҳлашмоқда. Жорий мавсумда ушбу ҳудудда сифатсиз маҳсулотларнинг кўплиги кузатилди. Мазкур ҳолат йиғим-терим даврида мамлакатнинг аксарият қисмида узоқ муддатли ёмғирлар кузатилиб, намиққан пиёзларни сақлашда муаммолар юзага келгани билан изоҳланмоқда.


АҚШда машҳур спортчи отиб ўлдирилди » Ўзбекистон янгиликлари – Zamin.uz\nАҚШда машҳур спортчи отиб ўлдирилди\nАҚШ Миллий баскетбол ассоциациясининг (МБА) «Нью-Орлеан Пеликанс» жамоаси баскетболчиси Брайс Дежан-Жонс ўқотар қуролдан узилган ўқдан жароҳатланиб ҳалок бўлди. У қорин қисмига отилган ўқ оқибатида вафот этган. Ҳодиса Даллас шаҳрида юз берган. Бу ҳақда "Кун" нашрида хабар қилинган.\nМанбанинг маълумотига кўра, ушбу фожиа 23 ёшли баскетболчи шаҳардаги хонадонлардан бирининг эшигини тепиб, ичкарига кирганида содир бўлган. Шовқиндан уйғонган хонадон эгаси спортчига қарата тўппончадан ўқ узган.\nСпортчининг агенти Скотт Николснинг маълум қилишича, уйга зудлик билан тез тиббий ёрдам чақирилган, лекин спортчининг ҳаётининг сақлаб қолишнинг иложи бўлмаган, у шифохонада ҳаётдан кўз юмган.\nБрайс Дежан-Жонс шу йилнинг январь ойида МБАда ўз дебютини ўтказган эди. Февраль ойида эса у «Нью-Орлеан Пеликанс» билан бир неча йиллик шартномага имзо чекканди.\n20:21 Эгаси билан панжасини силкитиб сўрашадиган калтакесак юлдузга айланди\n17:03 АҚШ телеканалларидан бирининг жонли эфири вақтида сигирлар билан боғлиқ ғаройиб воқеа юз берди


Чорвачилик истиқболи — Ishonch Gazetasi\nКеча акциядорлик тижорат «Халқ банки»нинг мажлислар залида «Ўзбекистонда гўшт ва сут ишлаб чиқариш истиқболлари: эришилган ютуқ ва мавжуд муаммолар» мавзусида халқаро илмий-амалий ўқув семинари бўлиб ўтди. «Халқ банки» ҳамда «Насл-хизмат» чорвачиликда наслчилик уюшмаси билан ҳамкорликда ташкил этилган ушбу семинарда Германия, Голландия ҳамда Украина давлатларидан келган чорвачилик соҳасидаги етакчи компанияларнинг мутахассислари маъруза қилишди.\nЎқув семинари давомида «Чет давлатлардан наслли молларни келтиришда тўғри танлаш ва баҳолаш», «Сутчилик фермаларида озуқа тайёрлаш, қайта ишлаш ва қорамолларни озиқлантириш технологияси», «Бузоқларни тўғри сақлаш ва уларга сут ичириш ва ундан кейинги даврда тўғри озиқлантириш технологияси», «Сигирларни туғишдан кейинги даврда парваришлаш ва уларнинг репродуктив органларида учрайдиган касалликлар ва уларнинг олдини олиш чоралари» мавзуларида ўқув машғулотлари ўтказилди.\nТадбирда таъкидландики, «Халқ банки» томонидан чорвачилик маҳсулотлари ишлаб чиқариш ҳажмини янада кўпайтириш, ички истеъмол бозорини арзон ва сифатли чорвачилик маҳсулотлари билан таъминлаш ҳамда янги иш ўринларини яратиш борасида қатор ишлар амалга оширилаётир. Хусусан, қишлоқ хўжалигининг муҳим бўғини саналган мазкур тармоқни ривожлантириш мақсадида юртимизга Россия, Украина, Европа давлатларидан ўтган 2 йил давомида 20 254 бош наслдор қорамол ҳамда 3 632 бош зотли эчки олиб келинди. Ушбу чорва молларини олиб келиш учун 241,5 миллиард сўм миқдорида маблағлар йўналтирилди. Пировардида 4500 тадан ортиқ янги иш ўринлари яратилди.\nБиргина ўтган йилнинг ўзида «Халқ банки» томонидан чорвачилик йўналишидаги 1 600 та лойиҳага 202,5 млрд. сўм микдорида кредит маблағлари ажратилди. Шундан хорижий мамлакатлардан 80,1 млрд. сўмлик \n5 075 бош наслдор қорамол олиб келиниб, наслчилик хўжаликларига тарқатилган.\nСеминарда иштирок этаётган фермер хўжаликлари чорвачилик соҳасидаги муҳим маълумотларни ўзлаштирмоқда, шунингдек, ўзларини қизиқтирган барча саволларга жавоб олишмоқда. Албатта, бу уларнинг келгусидаги иш фаолиятлари учун муҳим аҳамият касб этади.\nХалқаро семинарда хорижлик мутахассислар бу йўналишда эришилган ютуқларга юқори баҳо бериб, дьюр идишлардан самарали фойдаланиш, наслчиликни энг сўнгги замонавий усулда ривожлантириш бўйича ўз тажрибалари билан ўртоқлашди. Шунингдек, чорвачиликни ривожлантириш истиқболлари, сунъий уруғлантиришнинг замонавий усуллари хусусида ҳам маълумотлар берилди.\nМазкур ўқув-семинарларни ҳудудларда ҳам ташкил этиш режалаштирилган.


ИнтерФУТБОЛ :: Умид Аҳмаджонов ва Эктор Купер Наманганга келишади\nУмид Аҳмаджонов ва Эктор Купер Наманганга келишади\nБугун Pepsi Суперлига 23-тури доирасида Наманганнинг «Навбаҳор» клуби ўз майдонида Тошкентнинг «Пахтакор» жамоасини қабул қилади. Мазкур клублар ўртасидаги баҳслар доимо шиддатли ва жанговар руҳда кечган. Албатта бу сафарги ўйиннинг ҳам курашларга бой тарзда ўтишига шубҳамиз йўқ.\nБоиси, айни пайтда ҳар икки жамоа чемпионлик унвонини қўлга киритиш учун кураш олиб бормоқда. Бундан ташқари, «лочинлар» 2-босқич баҳсларини кучли олтилик гуруҳининг пешқадами сифатида бошлашади ва бугунги учрашувда ғалаба қозониб, ўз мавқеларини мустаҳкамлаб олишга интилишади. Бир сўз билан айтганда, бўлажак ўйинга қизиқиш катта.\n«Навбаҳор» – «Пахтакор» учрашувини бевосита стадионда томоша қилиш учун Ўзбекистон Миллий олимпия қўмитаси президенти, Ўзбекистон футбол ассоциацияси биринчи вице - президенти Умид Аҳмаджонов ва Ўзбекистон миллий терма жамоаси бош мураббийи Эктор Купернинг Наманганган ташрифлари кутилмоқда.\nБундан ташқари, «Навбаҳор» ПФК раҳбарияти ва Наманган вилоят Маданият бошқармаси томонидан ушбу ўйинга пойтахтдан бир қатор эл суйган таниқли санъаткорлар ҳам таклиф этилишган. Мазкур санъаткорларнинг кимлиги ҳозирча сир. Улар «Навбаҳор» – «Пахтакор» учрашуви олдидан ўзларининг дилрабо тароналарини мухлисларга туҳфа этишади.\nБарча мухлисларни «Навбаҳор» – «Пахтакор» учрашувига таклиф этиб қоламиз.\nАжойиб ва қизиқарли кечадиган баҳсда севимли жамоангизни бевосита стадионда қўллаб – қувватланг ва ғалабасига мададкор бўлинг, азиз мухлислар!


Партиямизнинг собиқ депутати бола ҳуқуқлари бўйича парламент вакили бўлди | Ўзбекистон Халқ демократик партияси\nПартиямизнинг собиқ депутати бола ҳуқуқлари бўйича парламент вакили бўлди\n2020-02-27 12:02:10 449\nКеча Олий Мажлис Қонунчилик палатасида Халқ демократик партияси фракциясининг навбатдаги йиғилиши бўлиб ўтди. Унда депутатлар томонидан Олий Мажлис Қонунчилик палатасида кўрилаётган бир қатор қонун лойиҳалари муҳокама этилди.\nДастлаб «Гиёҳвандлик воситалари ва психотроп моддалар тўғрисида»ги Ўзбекистон Республикаси Қонунига ўзгартишлар киритиш ҳақида»ги қонун лойиҳаси биринчи ўқишда кўриб чиқилди.\nҚайд этилдики, ушбу қонун лойиҳаси билан Ўзбекистон Республикасининг “Гиёҳвандлик воситалари ва психотроп моддалар тўғрисида”ги Қонунининг 13 ва 16-моддаларига ўзгартишлар киритиш орқали гиёҳвандлик воситаларини, психотроп моддалар ва прекурсорларни сақлаш ҳамда ташиш тартибини белгилаш бўйича қонунда белгиланган ваколатлар бевосита Вазирлар Маҳкамасига ўтказилиши, бунда махсус ваколатли орган томонидан идоравий тартибга солиш истисно этилиши назарда тутилмоқда.\nТаклиф этилаётган таҳрирга кўра, гиёҳвандлик воситалари, психотроп моддалар ва прекурсорларни сақлаш махсус ажратилган ва жиҳозланган жойларда, Вазирлар Маҳкамаси белгилаган тартибда, юридик шахслар томонидан, мазкур фаолият тури учун лицензияси бўлган тақдирда амалга оширилади. Мамлакатимиз ҳудудида гиёҳвандлик воситалари, психотроп моддалар ва прекурсорларни ташиш ҳам айнан Вазирлар Маҳкамаси белгилаган тартибда, юридик шахслар томонидан, мазкур фаолият тури учун лицензияси бўлган тақдирда амалга оширилади.\nФракция аъзолари қонун лойиҳаси юзасидан фикр-мулоҳазаларини билдириб ўтишди.\nЙиғилишда, шунингдек, депутатлар Ўзбекистон Республикаси Олий Мажлиси Инсон ҳуқуқлари бўйича вакили (омбудсман)нинг ўринбосарини сайлаш тўғрисидаги масалани кўриб чиқишди. Вакил ўринбосари – Бола ҳуқуқлари бўйича вакил лавозимига 2005-2020 йиллар давомида уч чақириқ Халқ демократик партиясининг Олий Мажлис Қонунчилик палатасидаги фракцияси аъзоси бўлган Алия Юнусованинг номзоди илгари сурилди.\nШу ўринда қайд этиш керакки, Алия Юнусова фаолияти давомида болаларни ҳимоя қилиш ва уларнинг ҳуқуқлари тўлиқ амалга оширилишида фаол иштирок этиб келган. Ота-она қарамоғисиз қолган болалар, «Меҳрибонлик» уйларида ўсган ёшларнинг муаммоларини ўрганиш ва ҳал этишда ташаббускор бўлиб келган. Депутатлик фаолияти давомида болалар ва ёшлар масалалари билан боғлиқ кўплаб мурожаатлар тушган. Етим, ота-она қарамоғидан мосуво болаларнинг таълим олиши, меҳнат қилиши, ҳаттоки уй-жойга эга бўлишга доир ҳуқуқларини таъминлаш масаласида ташаббус кўрсатиб келган. Алия Юнусова ушбу лавозимга энг муносиб номзод эканлиги таъкидланди.\nМуҳокамалардан сўнг Алия Юнусова номзодини Олий Мажлис Инсон ҳуқуқлари бўйича вакили (омбудсман)нинг ўринбосари — Бола ҳуқуқлари бўйича вакил лавозимига маъқуллашди.


«Straus House» таъсисчиси Иброҳим Исроилов\nАввалроқ «Strause House» МЧЖ таъсисчиси Иброҳим Исроилов Ўзбекистон Республикаси ЖКнинг 168-моддаси 4-қисми «а» банди билан гумон қилинувчи тариқасида ишда иштирок этишга жалб қилиниб, унга нисбатан «қамоққа олиш» эҳтиёт чораси қўллангани ҳақида хабар берилган эди.\nЎзбекистон Республикаси Ички ишлар вазирлиги ҳузуридаги Тергов департаментидан олинган маълумотга кўра, ҳозирги кунда «Strause House» МЧЖ таъсисчиси Иброҳим Исроиловга нисбатан Ўзбекистон Республикаси ЖКнинг 168-моддаси 4-қисми «а» банди билан айблов эълон килинган. Дастлабки тергов давомида «Straus House» МЧЖ ҳисоб рақамига 2018 йилнинг декабрь ойидан 2019 йилнинг август ойига қадар мижозлардан жами 15 млрд. сўмга яқин пул маблағлари кирим қилинган. Кирим қилинган пул маблағларининг 4,5 млрд. сўм қисми жамият таъсисчи И.Исроиловнинг шахсий пластик карточкасига қарз сифатида ўтказилиб, бу маблағларнинг бир қисмини муқаддам содир этган фирибгарлик жинояти бўйича моддий зарарни қоплашга, ўзи учун 1 дона «Малибу 2» ва 2 дона «Ласетти» русумдаги автомашиналар сотиб олишга, Туркия, БАА, Эрон, Таиланд, Малайзия, Россия Федерацияси ва Украина давлатларига бориб дам олиш ва ўзининг бошқа эҳтиёжлари учун сарфлаб юборгани аниқланган.\nШунингдек, Иброҳим Исроиловнинг ОАВдаги чиқишларидан бирида «Straus House»нинг карантин зонасида 5 минг дона туяқуш жўжалари сақланаётгани ҳақида хабар берган. Ўрганишлар натижасида ушбу маълумотлар ўз тасдиғини топмаган. Мавжуд 500га яқин жўжалар Ўзбекистонда туяқуш етиштирувчи корхоналардан олингани маълум бўлган. Компания таъсисчисининг келаси йилларда экспорт қилишни режалаштираётгани ҳақидаги ваъдалари бўйича ҳам текширувлар ўтказилган. Бироқ ўрганишларда компания бундай (экспорт) салоҳиятга эга эмаслиги аниқланган.\nҲозирда жиноят иши бўйича «Straus House» МЧЖ молиявий хўжалик фаолияти юзасидан текширишлар ўтказилмоқда. Дастлабки тергов ҳаракатлари давом этмоқда.


WikiLeaks: Клинтон сайлов штаби вице-президент лавозимига Тим Кук ва Билл Гейтс номзодларини қараган\n08:44 / 19.10.2016\nАҚШ президенти лавозимига номзод Хиллари Клинтон сайлов штаби АҚШ вице-президенти лавозимига Apple раҳбари Тим Кук ва Microsoft асосчиси Билл Гейтс номзодларини қараган. Бу ҳақда WikiLeaks чоп этган маълумотга иқтибос келтирган ҳолда The Verge хабар бермоқда.\nКлинтон сайлов кампанияси бошлиғи Жон Подестанинг мактубларидан бирида АҚШ вице-президенти лавозимини эгаллаши мумкин бўлган номзодлар рўйхати келтирилган.\nГейтсдан ташқари бу рўйхатга унинг рафиқаси Мелинда ҳам киритилган бўлган. Бундан ташқари, бу лавозимга General Motors раҳбари Мэри Барра, Xerox раҳбари Урсула Бернс, Starbucks раҳбари Говард Шульц ҳамда тадбиркор ва Нью-Йоркнинг собиқ мэри Майкл Блумберг номзодлари ҳам қаралган.\nРўйхатдан 40 га яқин исм ўрин олган. Бу рўйхатга тушган одамларга вице-президент лавозимини эгаллаш таклифи билдирилгани-йўқлиги номаълум.\nБилл Гейтс карьера танлаш ҳамда муваффақият ҳақида\nApple раҳбари ходимларни тик туриб ишлашга мажбур қилишини маълум қилди\n21:58 / 14.06.2018\nБилл Гейтс АҚШнинг ҳар бир коллеж битирувчисига китоб совға қиладиган бўлди\n00:41 / 10.06.2018


Кам ухлаб, тиниқиб уйғонишнинг оддий бир усули » Ўзбекистон янгиликлари – Zamin.uz\n13-10-2016 | 14:29\nZAMIN.UZ / LIFE STYLE / 13 Октиябр 2016 года686\nКам ухлаб, тиниқиб уйғонишнинг оддий бир усули\nТўйиб ухламаслик — замонавий инсоннинг асосий муаммоларидан бири. Жадал ҳаёт тарзи сабаб кеч уйқуга ётиб, эрта уйғонамиз. Ёшликда бунинг уддасидан қийинчиликсиз чиқиш мумкиндир, бироқ ёш ўтгани сайин мунтазам тўйиб ухламаслик асаб тизимидаги муаммоларга сабаб бўлади. Иш ҳаддан ташқари кўплиги сабаб, 8 соат ухлашнинг ҳеч имкони бўлмаса, нима қилиш керак?Бошидан бошлаймиз — уйқу сифати нимага боғлиқ?Вақтнинг ҳар бир сониясида инсон организмида маълум бир жараёнлар юз беради ва улар Қуёш ҳаракати фазалари билан боғлиқ. Бу тизим жуда катта аниқликда ишлайди. Бахтга қарши, Қуёш ва вақтнинг бу фаолиятини ҳеч қанақасига ўзгартира олмаймиз, чунки инсоннинг кун тартиби қатъий белгиланган.Ярим тунда Қуёш ўзининг энг қуйи нуқтасида бўлади ва бу вақтда биз максимал даражадаги ҳордиқ ҳолатида бўлишимиз зарур. Шу сабабли ҳам 21:00 дан 3:00 гача бўлган вақт — уйқу учун энг яхшисидир. Хоҳласангиз, 22:00 дан 4:00 гача, 20:00 дан 2:00 гача ҳам ухлашингиз мумкин.Эрта уйқуга ётишнинг кучи нимада? Бош ва мия одатда 21:00 дан 23:00 гача бўлган оралиқда фаол дам олади. Мунтазам равишда 23:00 дан кейин ухлашга ётадиган одамларда интеллектуал фаоллик борган сари сусайиб боради, лекин бу дарҳол юз бермайди. Агар сиз ҳар куни тунги соат 12:00 дан кейин ухлашга ётсангиз, қанча ухлаб турганингиздан қатъий назар, чарчоқ, бош айланиши ва доимий бошоғриқлар сизни безовта қилади.22:00 дан кейин ухлашга ётиш ҳам руҳий, ҳам жисмоний саломатлик учун зарарлидир. Сиз барча ишларни тонгга қолдириб, вақтлироқ ухлашга ётишингиз даркор. Бошида осон бўлмайди, бироқ 20 кунча шу тартибни сақлай олсангиз (тадқиқотларга кўра, кишидаги бирор-бир одат айнан 20 кун ичида шаклланади), танангиз, шубҳасиз, Сиздан миннатдор бўлади!Манба: Дарё\nТеглар: муаммоларга асосий ётсангиз асаб ва ухлашингиз ВконтактеFacebookTwitterОдноклассникиМой мир\nЎқишни тавсия қиламиз Иш вақтида уйқу келса, нима қилиш керак?\nКун давомида уйқусирамаслик учун фойдали тавсиялар\n13:18 / 02-07-2016


[Инфо] Oila mustahkamligida sharq donishmandlari fikrlarining o'rni - Страница 3 - uForum.uz\n23.02.2012 08:33 #21\nШундай пайтлари футбол ҳам сериал ҳам кўрмаслигим маълум бўлиб қолаверадида\nБўш вақтим ўзи асли бўлавермайди, униям китоб ўқиш, янгиликлар билан танишиш, И-нет, Уфорумдаги форумдошлар суҳбатидан баҳра олиш... бн ўтқизамиз. Ҳозир бўш вақтларимда Аҳмад Сакрнинг "КНИГА ОБ ИСЦЕЛЕНИИ Види исцеления, даруемое Кораном" Москва - Санк-Петербург "ДИЛЯ" 2007 китобини ўқияпман.\nПоследний раз редактировалось Fayzbek; 23.02.2012 в 08:44. Причина: маълумот киритиш\n23.02.2012 09:21 #22\nОилада соғлом муҳит...\nОилалада соғлом муҳитнинг бўлиши муҳим. Бунинг асоси бир бирига ишончдан(Ишонч оиланинг пойдевори десак ҳам бўлади) бошлаб кўпгина масалаларни ўз ичига олади. Шунингдек соғлик ва саломатлик масалалари билан чегараланиб қолмайди.\nБМТ ёнидаги Бутунжаҳон Соғлиқни сақлаш Ташкилоти соғлом ҳаётга қуйидагича таъриф беради:\nБу фақатгина касалликлардан ҳоли бўлиш эмас, балки тўлиқ ақлий, руҳий ёки ижтимоий мўтадиллик ҳамдир.\nБизнинг уломоларимиз эса инсон руҳий олами маънавият ва маърифат бн озиқланади дейишади. Шу ўринда маънавияли ва маърифатли инсон тушунчалари ҳақида олимлар ва уломалар фикрларни келтириб ўтсак:\n«Маънавият» тушунчасининг ўзи «маъно» сўзининг жамъи бўлиб, моддийнинг тескариси – «моддий бўлмаган нарсалар» маъносини англатади. Исломий нуқтаи назардан қарайдиган бўлсак, маърифатнинг, яъни билимдонликнинг асоси ўзининг кимлигини, ҳаётдаги ўрнини ва мақсадини, бурчи ва масъулиятларини англашдан бошланади. ана шуларни тўғри англаб етмаган инсон ҳар қанча билимли бўлса ҳам маърифатли ҳисобланмайди. Бинобарин, маърифатнинг аввали Ҳаққ таолонинг борлигин мушоҳада этишдан бошланади. Тасаввуф таълимотига кўра инсонни камолотга етказувчи йўллардан бирининг «Маърифат» дея аталиши ҳам бежиз эмас.\n«Маънавият» деганда инсоннинг руҳий олами, онги, ақли ва тафаккурининг жамъи, яъни дунёқараши тушунилади.\nМаънавият руҳнинг мавжудлигини ва тананинг ўлимидан кейин ҳам яшаб қолишини, бинобарин, бу дунёда ҳам, охиратда ҳам танасининг ҳар бир қилган амали учун масъул эканини англашдан бошланади. Шу ҳақийқатни англаган лаҳзадан бошлаб инсоннинг маърифати ва маънавияти ўсиб, ривожланиб боради. Аммо руҳнинг мавжудлигини, инсон барча амаллари учун бу дунёда ҳам, охиратда ҳам масъул эканини англамасдан туриб, ҳар қанча кучли ақл соҳиби бўлса ҳам, кенг маърифатли ва юксак маънавиятдаги шахс бўлиш мутлақо мумкин эмас.\nПоследний раз редактировалось Fayzbek; 23.02.2012 в 09:29.\n24.02.2012 10:50 #23\nБахтиёр оила китобидан\n...Сиртдан қараганда, диний кўрсатмаларни бажариш қийин, шаҳватга эргашганларнинг йўлларида юриш осон бўлиб кўринади: Исломда ҳамма нарса ман қилинган-у, фақат биргина йўлга рухсат берилганга ўхшайди. Номаҳрамга қарама, у билан ёлғиз қолма, уйланмоқчи бўлсанг, олдин аҳлингнинг розилигини ол, маҳр бер, гувоҳ келтир ва ҳоказо – ҳаммаси қайдлаш ва қийинчиликдан иборат бўлиб туюлади. Шаҳватга эргашганлар эса: «Ёшлигингда ўйнаб қол, гуноҳ бўлса нима қипти?!» дейишади. Бу йўл, албатта, содда ва осон кўринади, ҳақиқатда эса ундай эмас. Натижаларни кўздан кечирганимизда, бу нарса яққол кўзга ташланади.\nОхири келиб, касалликларга қарши инсондаги табиий монеъликнинг йўқолиши – ОИТС касаллиги пайдо бўлди. Бу касаллик ҳақли равишда «XX аср вабоси» деб номланди. Унинг давоси йўқ. Бу дардга чалинишнинг асосий сабаби баччабозлик ва зино экани ҳеч кимга сир эмас. У билан касалланган одам тез муддатда азобланиб ўлиши ҳам барчага аён. Ҳамма даҳшатда. Бутун дунё тиббиёт олимлари ушбу дардга чалинмасликнинг йўлини ахтармоқдалар. Бу йўлда ҳисобсиз маблағлар сарфланмоқда, мазкур вабога чалинмасликнинг турли чоралари таклиф этилмоқда, қонунлар чиқарилмоқда, идоралар очилмокда. Лекин шаҳватга эргашиб, залолатга кетганлар биргина энг осон, энг ишончли Йўл – Аллоҳнинг йўлига қайтишни хаёлларига ҳам келтирмаяптилар. Ақалли, ушбу касалнинг бевосита сабабчиси бўлмиш зинони ман этувчи қонун чиқаришни ҳеч ким ўйлаб ҳам кўрмаяпти. Чунки шаҳватга эргашганларнинг ўзлари шаҳватга қарши чиқа олмайдилар...\n...Аллоҳ таолонинг Ўзига ҳадсиз шукрлар бўлсинким, мусулмон халқлар бу каби ташвишлардан холидирлар. Чунки улар ўз динлари – Ислом туфайли оилавий бахтни сақлаб қолганлар. Уларда никоҳнинг ҳурмати, эътибори ҳали-ҳануз мавжуд, оила аъзоларининг ўзаро эҳтиромлари нисбатан яхши. Мусулмон оилаларнинг мустаҳкамлиги бошқа халқларнинг ҳавасини келтирмоқда.\n29.02.2012 16:02 #24\nИсломда оила никоҳ ришталари аҳамияти\nИмом Ғаззолийнинг "Уйланиш одоби" китобида келтиришида никоҳда беш турли фойда бор, дея эътироф этилади:\n1. Фарзандли бўлмоқ.\n2. Шаҳватдан тийилиш.\n3. Уй ишларининг бошқарилиши.\n4. Сулола кўпайиши.\n5. Нафс билан курашиш.\nНикоҳдан асл мақсад фарзандли бўлишдир. Яна никоҳдан мақсад - наслнин давомийлигини сақламоқ ва дунёнинг инсон туридан ҳоли қолмаслигини машру йўлда таъмин этмоқдир.\nТупроқ суриб, ҳайдалиб, уруғ қадалгандан сўнг, ўсимлик ер юзига униб чиққанидек, хотин ҳам экинзорга ўхшатилган...\nМашру шаклда ва машру асосда уруғ экиш Аллоҳ таоло иродаси билан наслнинг давом этишини сақлайди.\nҚуш бир донни чўқиб олмоқ истар экан, баногоҳ ўзи учун аввалдан тайёрлаб қўйилган тузоққа тушиб қолиши мумкин. Инсон ҳам шундай. Инсон атрофи шундай таҳликали тузоқлар билан қуршалгандир.\nЭр-хотин ҳам ҳаёти давомида шерикдир. Шунинг учун нафақат жинсий ҳиёнат, балки ўринсиз макр ёки ёлғон, ва итоатсизлик ҳам ҳиёнат дейилади, булар эса ўз ўрнида ризқни кесилишага ва баракот йўқолишига сабабчи ҳам бўлади.\nНифоқ ҳам оилани мустаҳкамлигини бузади. Эри ва хотиннинг тили ва дили бошқа бўлиб, бир бирига зид бўлади. Шу сабаб мунофиқлик пайдо бўлади, барча амалларда самимийлик йўқолиб, соҳтакорлик вужудга келади, бу эса оила келажакини барбод қилади.\n29.02.2012 16:16 #25\nҲИКОЯТИ ҲАЗРАТИ ЛУҚМОН\nНасиҳат қилди фарзандиға Луқмон:\n«Санга жоҳил киши баҳс этса, эй жон !\nЖавоб айғил анга ширину юмшоғ,\nМагар бўлғай жаҳолат хамридин соғ.\nАгар нафъ этмаса, қилма иъода,\nБўлур айғон сари жаҳли зиёда.\nАнга суд этмаса аймоғ савоби,\nСукут этмакдур андинг сўнг жавоби».\n29.02.2012 16:26 #26\nОта-она дуосини олмоқлик ёки уларнинг насиҳатига қулоқ осмоқлик ҳақида\nТаваллом улдур, эй фарзона фарзанд,\nНигоҳдоринг сани бўлсун Худованд.\nКўзумни равшани Содиқ Муҳаммад,\nЙироқ бўлсун кўзингдин дийдаи бад.\nЭшит, ман хастадин бири неча қавли,\nЙигитликка сани еткурса Мавди.\nЁмон юрма, ёмон андиша қилма,\nОтангдек рўсиёҳлик пеша қилма.\nЯратғон Тангриға қилғил таваккул,\nТамаъ қилма кишидин биргина пул.\nТамаъ бир парча бўлса қилмағил рой,\nБўлур бир парчадин юз парча бежой.\nЮзунгдин парда кам —кам бўлмасун\nҲаёдин орий юзни ори бўлмас.\nТамаъ бирла семургон нафси ғаммоз,\nАгар оғзин тилар бўлсанг, тилар боз.\nНиқоби шарм очилмасдин бурунроғ,\nАни берк айла, ҳар ёқдин тақиб боғ.\nҚаноат қил, маломат мулки бўлма,\nОтангдек халқу элга кулки бўлма.\nПаямбарлар фиъолидур қаноат,\nАнга вобастадур мажмуи тоат.\nБелингни боғла маҳкам, бўлма мафлуж,\nКўзунг оч, карвон қилдилар кўч.\nБелингни боғла маҳкам бандаликка,\nОтангдек қўима юз шармандаликка.\nШарорат аҳлининг пайванди бўлма,\nҲаво бирла ҳаваснинг банди бўлма.\nКичикликдин ибодатга бўйун қўи,\nҚиёматни ўиун қилсанг, ўиун қўй.\nАжаб хушдур, кичикликдин бўлуб соғ,\nБу кулмоғни қўйуб, ғамдин букулмоғ.\nШабоб тўкса кўздин ҳар шаб об\nАни айнин дегил, раҳмат саҳоби.\nРиё гардини юқтурма этакка,\nОтангдек бўлма тобеъ нафси сакка.\nТавозуъдин кўтарма юқори бош,\nТакаббур қилмағил монанди хашхош.\nТакаббур хотиринга келса филҳол,\nАзозил қиссасини ёдинга ол.\nКўнгилнинг манзилин қил гўшаи фақр,\nҚиёмат зоди қилғил тўшаи фақр.\nЖаҳоннинг ҳирсидин қилғил ўзинг дур,\nОтангдек бўлмағил дунёга мағрур.\nУмид этгон кўзумнинг нури болам,\nОтангдек бўлмағил расвои олам.\nАгар чанди ки бўлсанг қўл—қанотлиғ,\nХудо даргоҳида бўл мискин отлиғ.\nУруғлиғман дема, тонгла уруғ бор,\nҲисобу, номаву, вазну, сўруғ бор.\nЎзингни айла кам, бўлгон сари кўб,\nНеча «ман кўб» деганлар, бўлди манкуб.\nБўлуб хешу таборинг бирла магрур,\nДема «ман зўр» агар дин бўлса манзур.\nБу дунёдин агар ўтсанг қуруг лаб,\nКўнгилга солма ҳаргиз ёди мансаб.\nЎтар дунёда қар ким бўлса динлик,\nБўлур мансабдин ортуқ хўшачинлик.\nАжаб офат эрур жоҳи зарофат,\nШар офатни била кўрма шарофат.\nБилиб дунё мақомин ғайри маъмур,\nБўлур зийрак «вазирак» отидин дур.\nКўтарсанг бошға ортуғ, бўлма ортуғ,\nБўлур маълум сабо урса малак буғ.\nХудодин ҳар н келса, айлағил сабр,\nОтангдек қилмағил, ўз нафсинга жабр.\nХудонинг амриға қилғил итоат,\nЗиёд эт тоатинг соат—басоат.\nМуҳаббат фўтасини боғла белга,\nОтангдек умринги ўткарма елга.\nҲавас дунёда қилма мухтарамлик,\nВа л бўл ҳолинга лойиқ карамлик.\nАгар уч кунда топсанг парчаи нон,\nЕма ёлғуз ани, ярмин қил эҳсон.\nАгар бир йилда пайдо бўлса бир пул,\nЕмас ёлғуз Худони истаган қул.\nКетарни билса ҳар ким жойи танга,\nЕмас танга ғамин бу нафси ланга.\nЖақон меҳрин кўнгилдин айла зойил,\nОтангдек бўлмағил дунёға мойил.\nИшингни айлағил кун-кундин ақво,\nХудони суйганидур аҳли тақво.\nАгар тақво ишин қилсанг боихлос,\nДегай, шояд, сани Ҳақ «бандаи хос».\nАгар бўлсун десанг, жону дилинг жамъ,\nВараъ ойин бўлуб, илм ойин эт шамъ.\nАгар илму амал бир бўлса ранги,\nҲар ойина кетар ойина занги.\nАгар топсанг Худо даргоҳида қурб,\nМуҳаббат косасидин берсалар шурб.\nСаҳарлар қўб, кўтар дасти дуони,\nТила мунглуғ ато бирла онони.\n12.03.2012 11:26 #27\nАбулқосим Фирдавсийдан Маънавият сабоқлари...\nОна насиҳатин қуйволсин қулоқ,\nДунёда ёмонлик истама мутлақ.\nБағрида ўстириш жонидан азиз,\nЖонингдек азиз тут кечаю кундуз.\nЎғилни отага ўҳшатар жаҳон,\nБу иш ошкора ёки пинҳон.\nАгар ерга урса ота номини,\nКеч ундай ўғилдан, дема номини.\nЭй, энг яхши одам, деб сўраган.\nАйтайин, ким бўлар энг яхши одам.\nЭнг яхши одам шу - кимдан халқига\nҚандайдир наф тегар, ҳар куну ҳар дам.\nПоследний раз редактировалось Fayzbek; 12.03.2012 в 11:41. Причина: Маълумот қўшиш\n16.03.2012 09:54 #28\nҲунар ўрганиш бир касб корга эга бўлишлик қадимдан зарурий масалалардан бўлиб келган. Оилада эркак киши ўз ўрнига эга бўлиши учун ҳам касб кори, оиласини моддий ва маънавий жиҳатдан таъминлаши учун ҳам зарурий билимларга эга бўлиши керак. Бу ҳақида Абдураҳмон Жомий шунндай аҳамиятли фикрни берган бўлиб менингча ҳозирги кунда ҳам бу жуда зарурий масалалардан бўлиб қолмоқда.\nОтанга бўлма арзанда, банди,\nБандидан чиқиб, бўл ҳунар фарзанди.\nБуҳақида Сайидо Насафий ҳам ҳалол касб эгаси бўлишликни, тарғиб этади:\nҲеч кимга ялинмас ҳунарли инсон,\nРизқин ўзи топади боғбон.\nЙигитларимиз оилада ҳам боғбон эканини ёт ўтларни тозалаб турмаса ёки вақтида меҳр билан қаралмаса боғи чакалакзорга айланишини унутмаслиги керак.\n16.03.2012 15:05 #29\nНосир Ҳисравдан Маънавият сабоқлари...\nНасиҳатим ол, эй ўғлим, як бор,\nОта пандидан бўлгил ҳосилдор.\nАччиқдин сабр қил деган панд,\nАммо сабр қилсанг бўлур қанд.\nКиришмоқчи эсанг ҳар ишга,\nОҳирин ўйлаб кўр, қолма ташвишга.\nАйблама бировни андиша қилмай,\nЎз айбингни дўстим, яхшироқ билмай.\nАёл, бил, лутфу ҳимматга сазовор,\nГўдакдек меҳру шавқатга сазовор.\nАгар истамасанг ўзинга зарар,\nТилингни ёмон сўздан тийгил, биродар.\n20.03.2012 00:43 #30\nПаҳлавон Маҳмуддан Маънавият сабоқлари...\nДардимни билиб бош эгди лол лолаларим.\nИкки кўзим икки улуғ дарёдир,\nҚолган бари дарёлар эса болаларим.\nЖаҳон, чеҳра — рангу рўйи ўзингсан,\nАқлдарё — унинг суйи ўзингсан.\nГулбаргида шабнамдайин ўтирма,\nБу боғчанинг рангу бўйи ўзингсан.


Oldingi maqola ПОЛИОМИЕЛИТГА ҚАРШИ ВАКЦИНА\nKeyingi maqola 8 ЙИЛДАН БУЁН АЛОМАТЛАРИ УЧРАМАГАН\nИнсульт - мияда қон айланишининг ўткир бузилиши билан кечадиган касаллик. Асосан 40 ёшдан ошган одамларда кузатилади. Шунингдек, мутахассисларнинг таъкидлашича, инсульт ўлим сабабчиси сифатида юрак қон-томир ва онкологик касалликлардан сўнг 3-ўринда туради.\n- Инсульт бир кун ё бир ойда содир бўлмайди, - дейди шифокор, вилоят кўп тармоқли тиббиёт марказининг қон-томир жарроҳлиги бўлими бошлиғи Садриддин Маликов. - Балки йиллар давомида томирда холестерин тўпланиб боравериши натижасида қон йўли тўсилади ва инсульт юз беради. Маълумотларга кўра, мамлакатимизда инсульт билан хасталаниш ҳар минг нафар аҳолига 9 фоиздан 14 фоизгача тўғри келади.\nЗамонавий тиббиётда ушбу касаллик асоратлари ва такрорланиши хавфини бартараф этишда "каротид эндартерэктомия", яъни жарроҳлик усули ёрдамида бош мия инсультига сабаб бўлувчи томир ичидаги холестерин пилакчани олиб ташлаш амалиёти кенг қўлланилади. Худди шу амалиёт вилоят кўп тармоқли тиббиёт марказида ҳам йўлга қўйилганини юртимизда тиббиёт соҳасини ислоҳ қилиш борасида олиб борилаётган кенг қамровли саъй-ҳаракатларнинг кичик бир самараси десак, адолатдан бўлади. Бинобарин, илгари бундай операциялар учун воҳадошларимиз пойтахт ёки Самарқандда фаолият олиб борувчи илғор тиббиёт муассасаларига мурожаат этишга мажбур эди.\n- Инсульт касалим қайталаши оқибатида танамнинг баъзи қисмларида ҳаракат чекланди, оёғим ишламай қолди, - дейди миришкорлик 57 ёшли Алиқул Назаров. - Бу дарддан Тошкент ёки хорижда халос бўлиш мумкинлигини эшитиб, бироз кўнглим чўкди. Тез-тез даволаниб туриш учун эса кўп миқдорда маблағ сарф этилади. Инсультни операция йўли билан даволаш йўлга қўйилгани хабарини топиб, ушбу тиббиёт марказига келдим. Дўхтирлар операция қилишди. Сал ўтиб сезгиларим тиклана бошлади. Ҳозир бемалол юраяпман.\nМаълумотларга кўра, марказда ушбу операция йўлга қўйилганидан буён Алиқул Назаров сингари яна 7 нафар бемор дардига шифо топди. Президентимиз ташаббуси билан кейинги йилларда барча тиббиёт муассасалари малакали мутахассислар билан таъминлангани, шифохонага келтирилган энг замонавий тиббий асбоб-ускуналар ана шундай мураккаб жарроҳлик амалиётларини ўзимизда йўлга қўйиш имконини бермоқда.


Рамазонда жамоат жойида овқатланганлик учун жарима ундирилади\nБирлашган Араб Аримликларининг Абу Даби шаҳрида Рамазон ойида жамоат жойларида таом истеъмол қилганлик, сув ичганлик ҳамда чекканлик учун жаримага тортилади. Бу ҳақда "gulfnews.com" сайти хабар берди.\nЖарима миқдори икки минг дрҳам миқдорида экани айтилган. Бундан ташқари, жамоат жойда овқатланганлик учун бир ойгача қамоққа олиш жазоси қўлланилиши мумкинлиги айтилган.\n1987 йилда қабул қилинган БАА 3-сонли Федерал қонунининг 313-моддасига биноан, кундузги вақтда таом ейиш, тамаки чекиш таъқиқланган. Ушбу қоида БААдаги диний эътиқодидан қатъий назар барча учун амал қилади.\nДругие материалы в этой категории: « Рамазон якунида Саудия Арабистонида 10 кунлик таътил эълон қилинди\tБристолда йирик ифторлик ўтказилди »


To'ti Yusupova haqida ma'lumot\nТўти Юсупова 1936 йилнинг 10 мартида Самарқанд вилоятида таваллуд топган. 1957 йилдан театрда фаолият кўрсатади. 1970 йили «Ўзбекистонда хизмат кўрсатган артист”, 1993 йили «Ўзбекистон халқ артисти” фахрий унвонлари билан мукофотланган. 2000 йили «Эл-юрт хурмати” ордени, 2014 йили «Фидокорона хизматлари учун”, 2020 йили «Меҳнат шуҳрати» ордени билан мукофотланган.\n1957 йилдан ўз ижодини бошлаган Тўти Юсупова, то шу кунларга қадар самарали меҳнат қилиб, юзга яқин спектакль, телерадиоспектаклларда роллар ўйнади, ажойиб ўзбек аёллари, оналари образларини яратди. Актриса устозлари машҳур режиссёр А.Тинзбург, Тошхўжа Хўжаевлардан кўп нарса ўрганади, ўз устида тинмай изланади, ишлайди ва санъатда ўз ўрнини топади. Тўти Юсупова турли миллат аёлларининг характерларини, феъл-атворларини саҳнада катта жозиба, кучли истеъдод ва иқгидор билан ёрқин гавдалантирди. Луиза (Шиллер, «Макр ва муҳаббат»), Қорасоч (Уйғун, «Шубҳа»), Фусако (М.Каору, «Ўғирланган умр»), Убайда (Уйғун, «Қотил»), Хонзода (Ҳамза, «Бой ила хизматчи»), Раҳима (Ў.Умарбеков, «Комиссия»), Фотима («Шошма, қуёш»), Сотти (Саид Аҳмад, «Келинлар қўзғолони»), Нодира (Т.Тўла, «Нодирабегим»), Ҳафиза (А.Қахдор, «Шоҳи сўзана») ва бошқа образлар актрисанинг энг севимли роллари бўлиб, унинг ижодида алоҳида ўрин тутади.\nТўти Юсупова бағритош, қаҳрии қаттиқ, қаттиққўл, сатанг аёлларни ҳам, сахий, меҳрибон ва муштипар аёллар ҳамда оналарни ҳам усталик, катта эҳтирос билан гавдалантирувчи актрисадир. Тўти Юсуповани кенг жамоатчиликка жуда яқиндан танитган образ бу «Келинлар қўзғолони» комедиясидаги Сотти образидир. Актриса Сотти характеридаги чақимчилик, иккиюзламачилик ва Фармонбибига садоқат каби хусусиятларни ниҳоятда моҳирлик билан кўрсата олган.\nТўти Юсупова ижоди радио ва телевидение билан ҳам узвий боғлиқдир. У О.Ёқубовнинг «Муқаддас», А.С.Пушкиннинг «Дубровский», А.Мухторнинг «Самандар», Ў.Ҳошимовнинг «Дунёнинг ишлари», С.Зуннунованинг «Қора кўзлар», «Руҳ билан суҳбат» каби асарлари асосида тайёрланган радиоспектаклларда, ўрнини топади.\nТелевидениеда эса қатор телеспектакль ва видеофильмларда ўзбек аёллари, оналари образларини яратди. Онахон (А.Мухтор, «Опа-сингиллар»), Рисолат (С.Аҳмад, «Уфқ»), Салима (О.Ёқубов, «Диёнат»), Раҳбар (Ҳ.Султонов, «Мозийдан бир саҳифа»), Она (З.Мусоқов, «Аёл зоти»), Эна («Тоғлик куёв») ва бошқалар актрисанинг телевидениедаги ижодининг маҳсулидир.\nТўти Юсупованинг кенг маданий жамоатчиликка танилишида телевидениенинг роли катта бўлди. Бу ҳақда унинг ўзи, «Оталар сўзи—аклнинг кўзи» кўрсатуви мени ўзбек хонадонига олиб кирди»,—дейди. Тўти Юсупова кинода ҳам қатнашиб «Тўланган қарз»да Зеби, «Қора мушук»да Салима, «Абдуллажон»да Холида, «Ипак дарахти»да Тўти, «Сени излаб»да Она, «Ойижон»да Бувижон, «Дилхирож»да Момо ролларини ижро этди. «Ўзбекфильм» да юздан ортиқ бадиий фильмларга овоз берди.\nDTM harbiy tavsiyanomasi tasdiqlangan abituriyentlar…\nKontrakt uchun 10 foizlik chegirma haqida rasmiy…\nBosh prokuratura Jizzaxda dars vaqtida vafot etgan…\nO’zbek milliy valyutasi so’m qachondan chiqa…\n«O‘zgidromet» Toshkentda havo ifloslanishi darajasi…\nTemurbeklar maktabi ro'yhati, imtiyozlari, qabul…\nInson o'pka si haqida ajoyib ma'lumot\nTest sinovlari uchun mablag‘larning sarflanishi…\nDTM kirish imtihoni vaqtidagi xaridlari yuzasidan…\nIkkinchi va undan keyingi oliy ta’lim bo’yicha…\nO’quvchilarga uyda yakka tartibda ta’lim berish…\nAktyor va Aktrisalar haqida ma'lumot, Mashhurlar hayoti / Машхурлар хаёти, TURK SERIALLARI O'ZBEK TILIDA 2021


Америка нима учун номланмаган? — 21asr.uz\n1492 йили Христофор Колумб мовий океанни жуда яхши сузиб ўтди, шундай экан нима учун ундан кейин Янги Дунё номланмади?\n– Колумб репутацияси вақтида Европаликлар янги топилган материкни шу вақтда омадли ошкора ҳужум олиб борган Италиялик тадқиқотчи Америго Веспуччи билан боғлашган, – дейди Оҳиодаги Кент давлат университети тарих фанлари профессори Мат Кревфорд.\nКревфорд айтадики, Колумб вафот кунигача янги жойларни кашф қилишни тўхтатмаган. Агар бутун бошли Янги Дунёни кўрсатишда Колумб биринчи тадқиқотчи бўлмаганда, Веспуччи уларнинг яна бири бўларди. Колумб 1451 йилда Италиянинг Геноа шаҳрида туғилади, 1476 йилда Португалияга кўчиб кетиб харита ясаш бизнесини бошлайди. Бу давр Тадқиқотлар Даври деб номланарди. Португалия бу борада илғор бўлиб, аллақачон Мадеира ороли, Атлантика океанидаги Азорес ва Африканинг ғарбий қирғоғи кашф қилинганди. Шунга қарамай, Европанинг асл мақсади Ҳиндистонга эришиш эди. Оттоман Эмпайр Европаликларга Константинапол орқали киришни, шунингдек, Қизил Денгиз ва Шимолий Африкани кесиб ўтиш йўлини тўсиб қўйганди. Колумб озроқ ҳаракат қилишни хоҳлади ва Осиёга ғарбий округ орқали етиб боришни режалаштирди. Колумбнинг ғоясига Португалия қарши чиқди, сабаби у ҳали яхши алоқа ўрнатмаган эди, яна улар Колумбни Европа ва Ҳиндистон орасидаги масофани тўғри чамалай олмаяпди деб ўйлашди. Шундан сўнг у режасини Испанияга олиб боради. Испанлар Колумбнинг ғоясини қандай қарши олишлари номаълум эди. Агар у Ҳиндистонга етиш йўналишини топса, нима учун унга розилик беришлари кераклигини тушунтирмоқчи бўлди. – У кўп нарсани олиб келишга ваъда берган: савдо-сотиқнинг етарли даражадаги улкан улуши ва Осиё билан кўпроқ ташқи алоқадан келадиган бойликни, – дейди Кревфорд. – У “Уммон денгизининг адмирали” ва “Ҳиндистон вакили” номини ваъда қилган.\nКейинги тарихда нима юз берди?\nКолумб Гуанаҳанининг Баҳаман оролига сузиб кирди. Колумб қилган 4 денгиз саёҳати давомида Янги дунёни кашф қилди. У худди Куба оролидек Ҳиспаниола, Америка жануби ва марказий қирғоғига қадам қўйди. Лекин Колумб қатъий тарзда Осиёни топганини такроради, балки унинг бойликни ва Испанияга ваъда қилган номни сақлаб қолиши кераклиги буни таъминлагандир, дейди Кревфорд. Колумбнинг тутган бир қанча позициялари замондошларига уни ишончли эмасдек кўрсатди. Шу пайтда Португалиялик тадқиқотчи Васко да Гама Португалиядан Ҳиндистонга саёҳат қилди ва 1494 йилдан 1499 йилгача жанубий Африка бурни бўйлаб сузиб, қайтиб келади, мақсад Ҳиндистонга боришда пойгада Испаниядан устун келиш эди.\n— Испания ҳокимияти Колумбнинг Осиёга боришдаги омадсизлиги ва такрорланган репутацияни ташкиллаштиргани сабаб бахтсиз кўринишда эди. Яна бир сабаби улар Колумбни ҳибсга олиш учун Кариббенга агент жўнатиб уни Испанияга олиб келгани, – дейди Кревфорд.\n1493 йилда Колумб ёрдамчиларидан бири, Луис де Сантангелга кашфиёти ҳақида хат ёзади. Бу хат кейинроқ қайта босмадан чиқарилади ва кўплаб одамлар томонидан ўқилади. Лекин Италян Веспуччи хатлари кўпроқ машҳур эди. Веспуччи Португал байроғи остидан сузиб ўтган, унинг янги дунёга илк сафари 1499 йили бўлган. Айтиб ўтилганидек, Веспуччи бу ҳудуд Осиё эмаслигини, лекин янги материклигини тан олган.\nНима бўлишидан қатъи назар, Веспуччининг Европадаги энг зўр тижоратчи ҳомийси Лорензо де Медикига берган хати шу маънони англатган. – Колумбнинг хатларига қараганда Веспуччининг хати мулоҳазаларсиз бўлмаган, одамлар Янги Дунё ҳақида ўрганганлар, – дейди Кревфорд. – Унинг хатларида ўша жойда яшовчиларнинг урф-одатлари ва ўзининг янги илмий кузатувлари бор, – деб ёзади 2016 йилда Вашингтон университети тарих фанлари профессори Кристина Жонсон.\nБу хат машҳур харита ясовчига таъсир кўрсатади. 1507 йилда Герман картографери Мартин Волдсемулер Америка деб номланган фойдаланиш учун илк харитани яратади. Шунга қарамай, бу ном Бразилиянинг устида муаллақ турди. “Волдсемулер аслида бу ерга Америка деб ном бермайди” деб эслатиб ўтади Кревфорд.\nНима учун ҳудуд Америго деб эмас Америка деб номланган. Памфлетда шундай тадқиқ қилинадики, Волдсемулер харита учун шундай қайд ёзади: Сабаби Европа ҳам Осиё ҳам номларини аёллардан қабул қилиб олган, мен сабаб кўрмаяпман, Америго қисмини кимдир одилона обьект билан чақириши керак, ҳудуд Америгоми ёки Америка, Америго бу кашфиётчи, буюк қобилият кишиси.\n–Дарвоқе, Португаллар аллақачон “Илҳа де Вера Круз” ёки “Тру Кроснинг ороли”ни Бразилия деб номлаганди, бироқ ўша пайт Волдсемулер буни билмагандир, – дейди Кревфорд.\nКейинчалик 1513-1516 йиллардаги хариталарда Волдсемулер Америка номидан фойдаланишни тўхтатди ва “Терра Инкогнита” ва “Терра Нова” каби номлардан фойдаланди. Чунки у кейин Янги дунёни Веспуччи эмас Колумбус кашф қилганини билган. Бироқ энди кеч эди, бошқа харита ясовчилар алақачон олдинги нусхани кўчириб, бу номни олисларга тарқатиб бўлганди. Америка номи 1500-йилларда мустаҳкам томир отиб кетганди.\nТўғри, янги жойни номлаш рамзий муносабати Европаликларга бу ҳудудни бази пайтларда бошқара олмасликни берган.\n– Хариталарни ясашдаги ташаббус ва Европаликларнинг жойлар номлари ва уларни ёрлиқларини тайинлаши, бу ҳудудларга эгалик қилиш учун қурби етган қисмларни номлаш воқеалари Европаликларда бўлмаган, – дейди Кревфорд. – Бу мустамакага айантириш ғояси бўларди – бу ерлар бизники, бу жойларга биз ўз номимизни берганмиз.\nКатта ёзувчи Лаура Геггел мақоласини\nШаҳрибону ЖУНАЕВА таржима қилди.